cyanic-selkie/wikianc huggingface dataset:
വെങ്കടേശ്
ആദ്യകാല സ്വകാര്യ ജീവിതം
പ്രകാസം ജില്ലയിലെ കരംചെഡു ഗ്രാമത്തിലെ സിനിമാ നിർമ്മാതാവും മുൻ എംപിയുമായ രാമനായിഡു ദഗ്ഗുബതിയുടെയും രാജേശ്വരിയുടെയും മകനായി ജനിച്ചു. ഇദ്ദേഹത്തിൻറെ മൂത്ത സഹോദരൻ സുരേഷ് ബാബു ദഗ്ഗുബാത്തി സുരേഷ് പ്രൊഡക്ഷൻസ് നടത്തുന്നു. ഡോൺ ബോസ്കോ, എഗ്മോർ, ചെന്നൈ എന്നിവിടങ്ങളിൽ സ്കൂൾ വിദ്യാഭ്യാസം നടത്തിയ വെങ്കിടേഷ് ചെന്നൈ ലയോള കോളേജിൽ നിന്ന് കൊമേഴ്സിൽ ബിരുദം നേടി. കൂടാതെ അമേരിക്കയിലെ മൊണ്ടേറിയെയിൽ മിഡിൽബറി ഇൻസ്റ്റിറ്റ്യൂട്ട് ഓഫ് ഇന്റർനാഷണൽ സ്റ്റഡീസിൽ നിന്ന് എംബിഎ യും നേടി. ഇന്ത്യയിൽ തിരിച്ചെത്തിയതിനു ശേഷം അദ്ദേഹം സിനിമാ നിർമ്മാണ രംഗത്തേക്ക് കടക്കാൻ ശ്രമിച്ചുവെങ്കിലും പകരം തെലുങ്ക് ചിത്രങ്ങളിൽ ഒരു അഭിനേതാവായി തീർന്നു.
അഭിനയ ജീവിതം
1971 ൽ പുറത്തിറങ്ങിയ പ്രേംനഗർ എന്ന ചലച്ചിത്രത്തിൽ വെങ്കിടേഷ് ബാലതാരമായി അഭിനയിച്ചിട്ടുണ്ട്. 1986 ൽ കലിയുഗ പാണ്ഡവലുവിൽ അരങ്ങേറ്റം കുറിച്ചു. അതിലെ അഭിനയത്തിന് മികച്ച നവാഗത നടനുള്ള നന്ദി അവാർഡ് ലഭിച്ചു. കരിയറിലെ ആദ്യഘട്ടത്തിൽ, കെ. വിശ്വനാഥ് സംവിധാനം ചെയ്ത സ്വർണ്ണക്കമലം എന്ന ചിത്രത്തിൽ വെങ്കിടേഷ് അഭിനയിച്ചു. കെ. വിശ്വനാഥ് സംവിധാനം ചെയ്ത സ്വർണ്ണക്കലം എന്ന ചിത്രത്തിൽ വെങ്കിടേഷ് അഭിനയിച്ചു. 1989 ൽ നടന്ന അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ച ഈ ചിത്രത്തിലെ അഭിനയത്തിന് അദ്ദേഹത്തിന് രണ്ടാം നന്ദി പുരസ്കാരം ലഭിച്ചു.
അംഗീകാരങ്ങൾ
2010 ഏപ്രിൽ 24 ന് അദ്ദേഹം മണപ്പുറം ജനറൽ ഫിനാൻസ് ആൻഡ് ലീസിങ് ലിമിറ്റഡുമായി അവരുടെ ആന്ധ്രാപ്രദേശ്‌ ബ്രാൻഡ് അംബാസിഡറായി കരാറിൽ ഒപ്പിട്ടു.
പുറം കണ്ണികൾ
വർഗ്ഗം:1960-ൽ ജനിച്ചവർ വർഗ്ഗം:നന്ദി പുരസ്കാരജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
നാംവർ സിങ്
ഒരു ഹിന്ദി സാഹിത്യകാരനും സാഹിത്യവിമർശകനുമായിരുന്നു നാംവർ സിങ് (Namvar Singh), (28 ജൂലൈ 1926 – 19 ഫെബ്രുവരി 2019). ഹിന്ദിസാഹിത്യത്തിലെ ജീവിക്കുന്ന ഇതിഹാസമെന്ന് വാഴ്ത്തപ്പെട്ടിരുന്ന സിങ്ങിന് സാഹിത്യഅക്കാദമി പുരസ്കാരമുൾപ്പെടെ വിവിധ ബഹുമതികൾ ലഭിച്ചിട്ടുണ്ട്. ഹിന്ദിക്കു പുറമേ ഉർദ്ദുവിലും അഗാധ പാണ്ഡിത്യമുണ്ടായിരുന്ന നാംവർ സിങ് ഒരു മികച്ച പ്രഭാഷകൻ കൂടിയായിരുന്നു.
ജീവിതരേഖ
1926 ജൂലായ് 28-ന് ഉത്തർപ്രദേശിലെ വാരാണസിയിലാണ് നാംവർ സിങ്ങിന്റെ ജനനം. ബനാറസ് ഹിന്ദു സർവകലാശാലയിൽനിന്ന് ഡോക്ടറേറ്റ് നേടി. അവിടെത്തന്നെ അധ്യാപകനായാണ് ഔദ്യോഗികജീവിതം ആരംഭിച്ചത്. കമ്മ്യൂണിസ്റ്റ് സഹയാത്രികമാണെന്നുള്ള ആരോപണത്തെത്തുടർന്ന് ജോലി നഷ്ടപ്പെട്ടു. പിന്നീട് ഡൽഹി ജവാഹർലാൽ നെഹ്രു സർവകലാശാലയിൽ (ജെ.എൻ.യു.) അധ്യാപകനായി. അവിടത്തെ സെന്റർ ഫോർ ഇന്ത്യൻ ലാംഗ്വേജസിന്റെ ആദ്യ അധ്യക്ഷനായിരുന്നു. 1992-ൽ ജെ.എൻ.യു.വിൽനിന്നു വിരമിച്ചെങ്കിലും പ്രൊഫസർ എമിരിറ്റസ് ആയി തുടർന്നു. രാജാറാം മോഹൻ റോയ് ഫൗണ്ടേഷൻ അധ്യക്ഷനും വാർധയിലെ മഹാത്മാ ഗാന്ധി അന്താരാഷ്ട്രീയ ഹിന്ദി വിശ്വവിദ്യാലയ ചാൻസലറുമായി സേവനം ചെയ്തു. ഹിന്ദിയിൽ നിരവധി നിരൂപണഗ്രന്ഥങ്ങൾ രചിച്ചിട്ടുണ്ട്. 1971-ൽ 'കവിതാ കേ നയേ പ്രതിമാൻ' എന്ന കൃതിക്ക് സാഹിത്യവിമർശനത്തിനുള്ള കേന്ദ്രസാഹിത്യ അക്കാദമി പുരസ്‌കാരം നേടി.
’ജൻയുഗ്’, ’ആലോചന’ എന്നീ മാസികകളുടെ പത്രാധിപരും ഓൾ ഇന്ത്യ പ്രോഗ്രസീവ് റൈറ്റേഴ്‌സ് അസോസിയേഷന്റെ പ്രസിഡന്റും ആയിരുന്നു. ഉത്തർപ്രദേശിലെ ചന്ദൗലിയിൽ നിന്ന് 1959-ൽ സി.പി.ഐ. സ്ഥാനാർഥിയായി മത്സരിച്ചെങ്കിലും തോറ്റു. സാഹിത്യകാരൻ കാശിനാഥ് സിങ് സഹോദരനാണ്.
അവലംബം
വർഗ്ഗം:1926-ൽ ജനിച്ചവർ വർഗ്ഗം:2019-ൽ മരിച്ചവർ വർഗ്ഗം:ഹിന്ദി സാഹിത്യ നിരൂപകർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
മർക്കസ് നോളജ് സിറ്റി
പിന്നോക്കം നിൽക്കുന്ന മുസ്ലിം സമുദായത്തെ വിദ്യാഭ്യാസത്തിലൂടെ ഉയർത്തി കൊണ്ടുവരുക എന്ന ഉദ്ദേശ്യത്തോടെ കാന്തപുരം എ.പി. അബൂബക്കർ മുസ്ലിയാർ മുൻകൈയെടുത്ത് കോഴിക്കോട് ജില്ലയിലെ കൈതപ്പൊയിലിൽ സ്ഥാപിക്കുന്ന ടൗൺഷിപ്പാണ് മർകസ് നോളജ് സിറ്റി. നോളജ് സിറ്റിയിൽ ലോ കോളേജ്, യൂനാനി മെഡിക്കൽ കോളേജ്, മസ്ജിദ് തുടങ്ങി അനേകം പദ്ധതികൾ ഉണ്ട്.
പദ്ധതിയുടെ വിശദാംശങ്ങൾ
2012 ഡിസംബർ 24-നാണ് ഇതിന്റെ ഉദ്ഘാടനം നടന്നത്. സമസ്ത പ്രസിഡന്റ് സയ്യിദ് അബ്ദുറഹ്മാൻ അൽ ബുഖാരി ഉള്ളാൾ ഇതിന്റെ ഉദ്ഘാടനം നിർവഹിച്ചു
1000 കോടി രൂപ ചെലവിൽ 300 ഏക്കർ സ്ഥലത്താണ് ഈ പദ്ധതി നടപ്പാക്കുന്നത്. എൻജിനീയറിങ്ങ്, മെഡിസിൻ, സയൻസ്‌, മാനേജ്‌മെന്റ്‌ കോളേജുകൾ, ആർട്ട്‌ കോളേജ്‌, ഐ.റ്റി പരിശീലന പദ്ധതി, നിയമപഠന കോളേജ്, സ്പെഷ്യൽ സ്കൂൾ തുടങ്ങിയവ അടങ്ങുന്ന എഡ്യുക്കേഷൻ സിറ്റി ഈ പദ്ധതിയുടെ ഭാഗമാണ്. നഴ്‌സിംഗ്‌, മെഡിക്കൽ, ഫാർമസ്യൂട്ടിക്കൽ കോളെജുകൾ; ഗവേഷണ സൗകര്യങ്ങൾ എന്നിവയുള്ള ഹെൽത്ത്‌ സിറ്റിയും ഇവിടെ സ്ഥാപിക്കപ്പെടും. ഇസ്ലാമിക പഠനത്തിനും അറബിക്‌ ഭാഷയ്‌ക്കും പ്രാമുഖ്യം നൽകുന്ന ശരിയ സിറ്റി; ഷോപ്പിംഗ്‌ മാളുകൾ; ശരിയ നിയമപ്രകാരമുള്ള സ്റ്റാർ ഹോട്ടലുകൾ എന്നിവയടങ്ങിയ കൊമേഴ്‌സ്യൽ സിറ്റിയും ഇവിടെയുണ്ടാവും. വില്ലകളും അപ്പാർട്ടുമെന്റുകളുമുള്ള ഹെറിറ്റേജ്‌ സിറ്റിയും സ്ഥാപിക്കപ്പെടും. ഒരു ഇന്റർനാഷണൽ സ്‌കൂളും ഇവിടെയുണ്ടായിരിക്കും. 2014 ഓടെ ഒന്നാം ഘട്ട പ്രവർത്തനങ്ങൾ പൂർത്തീകരിക്കാനാണ് പദ്ധതി നിർമ്മാണപ്രവർത്തനം ജനുവരിയിൽ തുടങ്ങുമെന്നും ആദ്യഘട്ടം മൂന്നു വർഷത്തിനകം പ്രവർത്തനമാരംഭിക്കുമെന്നും കാന്തപുരം അബൂബക്കർ മുസലിയാർ പ്രഖ്യാപിച്ചു.
അവലംബം
വർഗ്ഗം:കോഴിക്കോട് ജില്ല
അഡ്രാസ്റ്റിയ
വ്യാഴത്തിന്റെ ഉപഗ്രഹമാണ്‌ അഡ്രാസ്റ്റിയ. വ്യാഴത്തിന്റെ ഏറ്റവും സമീപത്തുള്ള രണ്ടാമത്തെ ഉപഗ്രഹമാണിത്.1979ൽ വൊയേജർ സ്പെസ്ക്രാഫ്റ്റ് ആണ് ഈ ഉപഗ്രഹം ആദ്യമായി കണ്ടെത്തിയത്. ഒരു സ്പെസ്ക്രാഫ്റ്റ് ൽ നിന്നും കണ്ടെത്തുന്ന ആദ്യത്ത പ്രകൃതിദത്ത ഉപഗ്രഹം എന്ന പദവികൂടി ഇതിനുണ്ട്. . ഗ്രീക്ക് ദേവനായ സ്യൂസിന്റെ വളർത്തമ്മ ആയ അഡ്രാസ്റ്റിയയുടെ പേരിലാണു ഉപഗ്രഹം നാമകരണം ചെയ്തത്.
അവലംബം
Cited sources
നാനൗത
ഇന്ത്യയിലെ ഉത്തർപ്രദേശിൽ ഉള്ള ഒരു നഗരമാണ് നാനൗത. സഹാറൻപൂർ ജില്ലയിൽ ഉൾപെട്ട ഈ പട്ടണം, നാനൗത മുനിസിപ്പാലിറ്റിയുടെ ഭരണകേന്ദ്രം കൂടിയാണ്. സഹാറൻപൂർ-ദില്ലി ഹൈവേയിൽ 32 കിലോമീറ്റർ സഹാറൻപൂരിൽ നിന്ന് വിട്ടാണ് ഈ നഗരം നിലകൊള്ളുന്നത്. നഗരത്തിലെ തെരുവ് ഭക്ഷണശാലകൾ സ്വാദിഷ്ടമായ വിഭവങ്ങളാൽ പേരുകേട്ടവയാണ്.
2011-ലെ സെൻസസ് പ്രകാരം, നാനൗതയിൽ താമസിക്കുന്ന 22,551 പേരിൽ 52.53 ശതമാനം പുരുഷന്മാരും 47.47 ശതമാനം സ്ത്രീകളുമാണ്. ശരാശരി സാക്ഷരത 68.26 ശതമാനമാണ്.
അവലംബം
വർഗ്ഗം:Coordinates on Wikidata
ബില്ലി സെയിൻ
പ്രശസ്തനായ ഒരു അമേരിക്കൻ നടനും നിർമ്മാതാവുമാണ് വില്യം ജോർജ് "ബില്ലി" സെയിൻ ജൂനിയർ (ജനനം 1966 ഫെബ്രുവരി 24). അദ്ദേഹം ഏറെ പ്രശസ്തനായിത്തീർന്നത് ഡെഡ് കാം (1989) ലെ ഹ്യൂഗീ, ദി ഫാന്റം (1996) ലെ കിറ്റ് വാക്കർ/ദി ഫാന്റം, കാൽപ്പനിക ചിത്രമായ ടൈറ്റാനിക് (1997) ലെ കാൽഡൺ ഹോക്ലി, ട്വിൻ പീക്സ് എന്ന നാടകപരമ്പരയിലെ ജോൺ വീലർ എന്നീ വേഷങ്ങളിലൂടെയാണ്.
സെയിനിന്റെ ശ്രദ്ധേയമായ മറ്റു ചലച്ചിത്രങ്ങളാണ് ബാക്ക് ടു ദ ഫ്യൂച്ചർ (1985), ബാക്ക് ടു ദ ഫ്യൂച്ചർ ഭാഗം II (1989), ടൂംബ്സ്റ്റോൺ (1993), ഡെമൺ നൈറ്റ് (1995), സി.ക്യു (2001) എന്നിവ.
വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:1966-ൽ ജനിച്ചവർ
ദി യംഗ് കിംഗ് ഓഫ് ഈസൈദ് റുവാദ്
ജോൺ ഫ്രാൻസിസ് കാംപ്‌ബെൽ തന്റെ പോപ്പുലർ ടെയിൽസ് ഓഫ് ദി വെസ്റ്റ് ഹൈലാൻഡ്സിൽ ശേഖരിച്ച ഒരു സ്കോട്ടിഷ് യക്ഷിക്കഥയാണ് ദി യംഗ് കിംഗ് ഓഫ് ഈസൈദ് റുവാദ്. ആൻഡ്രൂ ലാങ് ദി ലിലാക് ഫെയറി ബുക്കിൽ "ദി കിംഗ് ഓഫ് ദി വാട്ടർഫാൾസ്" എന്ന പേരിൽ ഒരു വകഭേദം ഉൾപ്പെടുത്തി. അദ്ദേഹത്തിന് ലഭിച്ച ഇതിന്റെ ഉറവിടത്തെ വെസ്റ്റ് ഹൈലാൻഡ് കഥകൾ എന്നു പട്ടികപ്പെടുത്തുന്നു.
സംഗ്രഹം
ഈസൈദ് റുവാദിലെ യുവ രാജാവ് ഗ്രുഗാച്ചിനൊപ്പം ഒരു ഗെയിം കളിച്ച് സ്വയം രസിപ്പിക്കാൻ തീരുമാനിച്ചു. അദ്ദേഹം ആദ്യം ഒരു സീനഗലിൽ നിന്ന് ഉപദേശം തേടി. പോകരുതെന്നുള്ള സീനഗലിന്റെ ഉപദേശം അദ്ദേഹം സ്വീകരിച്ചില്ല, പക്ഷേ സീനഗൽ അവനോട് സമ്മാനം ചോദിക്കാൻ പറഞ്ഞു. അവൻ വിജയിച്ചാൽ, വാതിലിനു പിന്നിൽ വെട്ടിയ പരുക്കൻ തൊലിയുള്ള വേലക്കാരിയുണ്ടാകും. അവൻ പോയി കളിയിൽ ജയിച്ചു. അവന്റെ സമ്മാനത്തിൽ നിന്ന് പിന്മാറാത്തപ്പോൾ, അവർ അവന് വേലക്കാരിയെ നൽകി. അവൾ ഒരു സുന്ദരിയായ സ്ത്രീയായി മാറി. അവൻ അവളെ വിവാഹം കഴിച്ചു. അവൻ വീണ്ടും കളിക്കാൻ പോയി. അത് അവളുടെ അച്ഛനാണെന്നും പുറത്ത് കുത്തിനിർത്തിയ ജീനി ഉള്ള ഇരുണ്ട രോമം നിറഞ്ഞ പെൺകുതിരയെ മാത്രമേ അയാൾ എടുക്കാവൂ എന്നും ഭാര്യ മുന്നറിയിപ്പ് നൽകി. അവൻ വിജയിച്ചു പെൺകുതിരയെയും ലഭിച്ചു.
മൂന്നാമതും കളിക്കാൻ പോയി, ഇത്തവണ തോറ്റു. ഓക്ക് ജാലകങ്ങളുടെ രാജാവിന്റെ ഗ്ലേവ് ഓഫ് ലൈറ്റ് ലഭിക്കണം അല്ലെങ്കിൽ അവന്റെ തല നഷ്ടപ്പെടുകയോ ചെയ്യേണ്ട ഓഹരിയായി ഗ്രുഗാച്ച് സജ്ജമാക്കി. അയാൾ ഭാര്യയുടെ അടുത്തേക്ക് മടങ്ങി. അവന് ഏറ്റവും നല്ല ഭാര്യയും രണ്ടാമത്തെ മികച്ച കുതിരയുമുണ്ടെന്നും ഭയപ്പെടേണ്ടതില്ലെന്നും അവൾ അവനോട് പറഞ്ഞു. അവൾ സ്വയം കുതിരയെ കയറ്റി; സാഡിൽ മരം പോലെ കാണപ്പെട്ടു, പക്ഷേ നിറയെ സ്വർണ്ണവും വെള്ളിയും കൊണ്ട് തിളങ്ങുന്നതായിരുന്നു. അവന്റെ കുതിരയെ കേൾക്കാൻ അവൾ അവനോട് പറഞ്ഞു.
കുതിര അവനെ ഓക്ക് ജാലകങ്ങളുടെ രാജാവിന്റെ കൊട്ടാരത്തിലേക്ക് കയറ്റി, രാജാവ് ഭക്ഷണം കഴിക്കുമ്പോൾ അവനെ രാജാവിന്റെ അറകളിലേക്ക് അയച്ചു, അത് മൃദുവായി എടുക്കാൻ മുന്നറിയിപ്പ് നൽകി. അവൻ മൃദുവായ ശബ്ദം പുറപ്പെടുവിച്ചു, അവർ ഓടിപ്പോകണമെന്ന് കുതിര അവനോട് പറഞ്ഞു. തവിട്ടുനിറത്തിലുള്ള കുതിരകളുടെ ഒരു കൂട്ടം അവരെ പിന്തുടർന്നു, അത് അവർക്ക് മറികടക്കാൻ കഴിയും, തുടർന്ന് കറുത്ത കുതിരകളുടെ ഒരു കൂട്ടം, ഒരു വെളുത്ത മുഖവും ഒരു സവാരിയുമായി. രാജാവിന്റെ കുതിര അവനോട് പറഞ്ഞു, കുതിര അതിന്റെ സഹോദരനാണെന്നും ഏറ്റവും മികച്ച ആദ്യത്തെ കുതിരയാണെന്നും വേഗതയേറിയതാണെന്നും; അവൻ കുതിരക്കാരനായ രാജാവിന്റെ തല വെട്ടിക്കളയണം. അവൻ ചെയ്തു, അവന്റെ കുതിര അവനെ കറുത്ത കുതിരയെ വീട്ടിലേക്ക് കയറ്റി. അവൻ വാൾ ഗ്രുഗാച്ചിന്റെ അടുത്തേക്ക് കൊണ്ടുവന്നു, ഭാര്യ മുന്നറിയിപ്പ് നൽകിയതുപോലെ, അവനെ ഒരു പെരുച്ചാഴി കുത്തിക്കൊന്നു.
പുറംകണ്ണികൾ
വർഗ്ഗം:നാടോടിക്കഥകൾ
റോക്‌ടെണ്ട അഗ്‌നിപർവതം
മധ്യ ഇൻഡൊനീഷ്യയിലെ ഒരു അഗ്‌നിപർവതമാണ് റോക്‌ടെണ്ട അഗ്‌നിപർവതം. പലൂവ എന്നും ഇതറിയപ്പെടാറുണ്ട്. 2013 ൽ അഗ്‌നിപർവതം പൊട്ടിത്തെറിച്ച് അഞ്ച് പേർ മരിച്ചിരുന്നു.
പുറം കണ്ണികൾ
വർഗ്ഗം:ഇന്തോനേഷ്യയിലെ അഗ്നിപർവ്വതങ്ങൾ
എച്ച്ടി ട്രാക്ക്
1998ൽ സേവ്യർ റോഷെ എന്ന ഡെവലപ്പർ വികസിപ്പിച്ച ഒരു വെബ് ക്രൗളറും ഓഫ്‍ലൈൻ വെബ് ബ്രൗസറുമാണ് എച്ച്ടി ട്രാക്ക്. ഇത് ഗ്നു സാർവ്വജനിക അനുവാദപത്രം പതിപ്പ് 3 പ്രകാരം ലഭ്യമായ ഒരു സ്വതന്ത്ര സോഫ്റ്റ്‍വെയറാണ്.
ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി
വാവിലോവ് ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി അല്ലെങ്കിൽ ഔദ്യോഗികമായി ആൾ റഷ്യൻ റിസർച്ച് ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി (റഷ്യൻ ഭാഷയിൽ : Всероссийский институт растениеводства им. Н.И. Вавилова) എന്നറിയപ്പെടുന്ന ദ ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി റഷ്യയിലെ സെന്റ് പീറ്റേഴ്സ്ബർഗിലുള്ള ഒരു സസ്യജനിതകശാസ്ത്ര ഗവേഷണസ്ഥാപനമാണ്.
എച്ച്ടി ട്രാക്ക്
എച്ച്ടി ട്രാക്ക് ഉപയോക്താക്കളെ ഒരു കമ്പ്യൂട്ടറിലേക്ക് ഇന്റർനെറ്റിൽ നിന്നും വെബ് സൈറ്റുകൾ ഡൗൺലോഡ് അനുവദിക്കുന്നു. സ്വതേ എച്ച്ടി ട്രാക്ക് യഥാർത്ഥ സൈറ്റിന്റെ ആപേക്ഷിക ലിങ്ക്-ഘടന ഡൌൺലോഡ് സൈറ്റ് ക്രമീകരിക്കുന്നു. ഡൗൺലോഡ് (അല്ലെങ്കിൽ "മിറർ") വെബ്സൈറ്റ് ഒരു വെബ് ബ്രൗസറിൽ സൈറ്റിലെ ഒരു പേജ് തുറന്ന് തെരയപ്പെടുന്ന കഴിയും.
ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി
ചരിത്രം
ലോകത്തിലെ ഏറ്റവും വലിയ സസ്യ വിത്ത് ശേഖരണയിടമായ ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി 1921 ൽ സ്ഥാപിതമായി. നിക്കോളായ് വാവിലോവ് ആയിരുന്നു 1924 മുതൽ 1936 വരെ ഈ സ്ഥാപനത്തിന്റെ തലവൻ. എന്നാൽ 1930-കളുടെ തുടക്കത്തിൽ, ലൈസൻകോയിസ്റ്റ് വിവാദത്തിന്റെ ലക്ഷ്യമായിത്തീർന്ന അദ്ദേഹം നാടുകടത്തപ്പെട്ടു.
എച്ച്ടി ട്രാക്ക്
എച്ച്ടി ട്രാക്ക് ഒരു നിലവിലുള്ള മിറർ സൈറ്റ് അപ്ഡേറ്റ് ഇടതടവില്ലാതെ ഡൗൺലോഡുകൾ പുനരാരംഭിക്കാൻ കഴിയും. എച്ച്ടി ട്രാക്ക് (HIV / പെടുത്തിയിട്ടില്ല) ഓപ്ഷനുകൾ പ്രകാരം അരിപ്പകൾ ക്രമീകരിയ്ക്കുവാൻ ഒരു സംയോജിത സഹായം സിസ്റ്റം ഉണ്ട്. ഒരു അടിസ്ഥാന കമാൻഡ് ലൈൻ പതിപ്പ് രണ്ടു ഗുയി പതിപ്പുകൾ (WinHTTrack ആൻഡ് WebHTTrack) ഉണ്ട്; മുൻ ലിപികളെ നാൾവഴി ജോലികൾ പങ്കെടുക്കാവുന്നതാണ്.
ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി
ചരിത്രം
രണ്ടാം ലോകമഹായുദ്ധത്തിലെ ലെനിൻഗ്രാഡിൽ 28 മാസ ഉപരോധം ഇൻസ്റ്റിറ്റ്യൂട്ടിന്റെ വിത്തുസംഭരണി (seed bank) അതിജീവിച്ചു. പല സസ്യശാസ്ത്രജ്ഞരും ശേഖരിച്ച വിത്തുകൾ കഴിക്കുന്നതിനേക്കാൾ മരണം വരെ പട്ടിണികിടന്നു. 2010-ൽ പാവ്ലോവ്സ്ക് എക്സ്പെരിമെൻറ്റൽ സ്റ്റേഷനിലെ പ്ലാന്റ് ശേഖരം ലക്ഷ്വറി ഭവന നിർമ്മാർജ്ജനത്തിനായി നശിപ്പിക്കപ്പെട്ടു.
എച്ച്ടി ട്രാക്ക്
എച്ച്ടി ട്രാക്ക് ഒരു വെബ്സൈറ്റ് ഡൌൺലോഡ് ചെയ്യാൻ ഒരു വെബ് ക്രാളർ ഉപയോഗിക്കുന്നു. പ്രോഗ്രാം സമയത്ത് അപ്രാപ്തമാക്കി പക്ഷം വെബ്സൈറ്റിലെ ചില ഭാഗങ്ങൾ റോബോട്ടുകൾ ഒഴിവാക്കൽ സമ്പ്രദായം മൂലം സ്വതേ ഡൗൺലോഡുചെയ്തിരിക്കില്ല. എച്ച്ടി ട്രാക്ക് അടിസ്ഥാന ജാവാസ്ക്രിപ്റ്റ് കൂടെ, ആപ്ലെറ്റുകൾ അല്ലെങ്കിൽ ഫ്ലാഷ് ഉള്ളിൽ സൃഷ്ടിച്ച കണ്ണികൾ പിന്തുടരുക എന്നാൽ കണ്ണികൾ (പ്രവർത്തനങ്ങൾ അല്ലെങ്കിൽ പദപ്രയോഗങ്ങൾ ഉപയോഗിച്ച് സൃഷ്ടിച്ച) സെർവർ-സൈഡ് ചിത്ര മാപ്പുകൾ സങ്കീർണ്ണമായ കഴിയില്ല.
ഇൻസ്റ്റിറ്റ്യൂട്ട് ഓഫ് പ്ലാന്റ് ഇൻഡസ്ട്രി
ബാഹ്യ ലിങ്കുകൾ
വർഗ്ഗം:റഷ്യയിലെ ഗവേഷണ സ്ഥാപനങ്ങൾ വർഗ്ഗം:ബൊട്ടാണിക്കൽ ഗവേഷണ സ്ഥാപനങ്ങൾ വർഗ്ഗം:റഷ്യൻ അക്കാദമി ഓഫ് അഗ്രികൾച്ചർ സയൻസ്
എച്ച്ടി ട്രാക്ക്
അവലംബങ്ങൾ
വർഗ്ഗം:വെബ് ബ്രൗസറുകൾ വർഗ്ഗം:വെബ് ക്രൗളർ‍
ചൈനീസ് ഭരണഘടന
ചൈനയുടെ ജനാധിപത്യ റിപബ്ലിക് രണഘടനയുടെ ആദ്യ രൂപം 1954ലാണ് നിലവിൽ വന്നത്. ചൈനയുടെ ആദ്യ പ്രസിഡന്റ്‌ ആയിരുന്ന ഹുവാ-ഹോ-ഫിനിയാണ് ആദ്യ ഭരണഘടനാ ശിൽപി. അതിനെ ഒന്നാം ഹുആ ഭരണഘടനയെന്നു അറിയപ്പെടുന്നു. ജനാധിപത്യപരമായ ആ ജനകീയ ഭരണഘടനയിലെ അപാകതകൾ കാരണം അത് പിൻവലിക്കുകയും 1975'ൽ അദ്ദേഹം തന്നെ വെറൊരു ഭരണഘടനക്ക് രൂപം നൽകി. അതിനെ രണ്ടാം ഹുആ ഭരണഘടനയെന്നു അറിയപ്പെടുന്നു. ഹുആയുടെ രണ്ടാം ഭരണഘടനയും ഒരു തികഞ്ഞ പരാജയമാണെന്ന് മുദ്രകുത്തി 1978'ൽ ഡെൻ-സിയോ-പിങ്ങിന്റെ നേതൃത്തത്തിൽ മൂന്നാം ഭരണഘടന നിലവിൽ വന്നു. ആ ഭരണഘടനയാണ് ഒന്നാം ഡെൻ ഭരണഘടനയെന്നു അറിയപ്പെടുന്നത്. ചൈനയിലെ സംസ്കാരിക വിപ്ലവാനന്തര പ്രവർത്തനത്തിന്റെ ഭാഗമായി ആ ഭരണഘടന അതിന്റെ ശിൽപിയായ ഡെൻ തന്നെ അസാധുവാക്കുകയും 1982 ഡിസംബർ 4'ന് ഒരു പുതിയ ഭരണഘടന നിർദ്ദേശിക്കുകയും ആ നിർദ്ദേശം അംഗീകരിക്കപ്പെടുകയും ചെയ്തു. 1982-ലെ ഭരണഘടനയാണ് ഇന്നും ചൈനയിൽ നിലവിലുള്ളത്. 2004-ൽ ചൈനീസ് ഭരണഘടനയിൽ ഭേദഗതി വരുത്തുകയും ചെയ്തു. 136 അർട്ടികളുകൾഉള്ള ചൈനീസ് ഭരണഘടനയിൽ അവസാനത്തെ ആർട്ടിക്കിൾ 2004 മാർച്ച്‌ 22-നാണ് എഴുത്തി ചേർത്തത്.
പുറം കണ്ണികൾ
വർഗ്ഗം:ഭരണഘടനകൾ വർഗ്ഗം:രാജ്യങ്ങളുടെ ഭരണഘടനകൾ
ദിലീപ് ജോസഫ്
കാബൂളിൽ നിന്ന് ജലാലാബാദിലേയ്ക്കുള്ള റോഡിൽ നിന്നാണ് ഇദ്ദേഹത്തെ തട്ടിക്കൊണ്ടുപോയത്
അവലംബം
വർഗ്ഗം:കുറ്റകൃത്യങ്ങളുടെ ഇരകൾ
സാങ്കേതികവിദ്യാചരിത്രം
മനുഷ്യകുലത്തിന്റെ പുരോഗതിക്കായി കണ്ടുപിടിക്കപ്പെട്ട ഉപകരണങ്ങളുടെയും സങ്കേതങ്ങളുടെയും ചരിത്രമാണ് സാങ്കേതികവിദ്യാചരിത്രം. ഭാഷകളും കല്ല് കൊണ്ടുള്ള ആയുധങ്ങളും മുതൽ സങ്കീർണ്ണമായ വിവരസാങ്കേതികവിദ്യയും ജനിതക സാങ്കേതികവിദ്യയും വരെ ഇതിലുൾപ്പെടുന്നു.
പുതിയ അറിവുകൾ മനുഷ്യനെ പുതിയ കണ്ടുപിടിത്തങ്ങളിലേക്ക് നയിച്ചു. അതിലൂടെ മനുഷ്യൻ അത് വരെ അവന് അപ്രാപ്യമായ പല സ്ഥലങ്ങളിലും ചെന്നെത്തി. ശാസ്ത്രീയ ഉപകരണങ്ങൾ മനുഷ്യനെ അവന്റെ പ്രകൃതിദത്തമായ ഇന്ദ്രിയങ്ങൾ കൊണ്ട് സംവദിക്കാനാവാത്ത തലങ്ങളിൽ പ്രകൃതിയെ പഠിക്കാനും നിരീക്ഷിക്കാനും സഹായിച്ചുവരുന്നു.
സാങ്കേതികവിദ്യ പൊതുവെ പ്രായോഗിക ശാസ്ത്രമായതുകൊണ്ട് അതിന്റെ ചരിത്രം ശാസ്ത്രചരിത്രവുമായി ബന്ധപ്പെട്ടിരിക്കുന്നു. സാങ്കേതികവിദ്യ വിഭവങ്ങൾ ഉപയോഗിക്കുന്നതുകൊണ്ട് അത് സാമ്പത്തികചരിത്രവുമായും ബന്ധപ്പെട്ടതാണ്. ഈ വിഭവങ്ങളിൽനിന്ന് സാങ്കേതികവിദ്യ ദൈന്യംദിനജീവിതത്തിനാവശ്യമായ വിഭവങ്ങൾ നിർമ്മിക്കുന്നു.
സാങ്കേതികവിദ്യയുടെ പ്രഭാവം സമൂഹത്തിന്റെ സാംസ്‌കാരിക ചര്യകളെയും തിരിച്ചും ബാധിക്കുന്നു. സാങ്കേതികവിദ്യ സാമ്പത്തിക വളർച്ചക്ക് ത്വരകമായും അതുവഴി സാമ്പത്തിക, രാഷ്ട്രീയ, സൈനിക ശക്തികൾ വളരാനും വഴിവെക്കുന്നു.
ഫിഫ ബാലൺ ഡി ഓർ
ലോക ഫുട്ബോളിനെ നിയന്ത്രിക്കുന്ന ആഗോള സംഘടനയായ ഫിഫ, ഓരോ വർഷത്തെയും മികച്ച ഫുട്ബോൾ താരത്തിനു നൽകുന്ന പുരസ്കാരമാണ് ഫിഫ ബാലൺ ഡി ഓർ (FIFA Ballon d'Or) അഥവാ സ്വർണ്ണപ്പന്ത്. ദേശീയ ടീം ക്യാപ്റ്റൻമാർ, പരിശീലകർ, മാധ്യമപ്രവർത്തകർ, എന്നിവർ നൽകുന്ന വോട്ടിന്റെ അടിസ്ഥാനത്തിലാണ് ജേതാവിനെ തെരഞ്ഞെടുക്കുന്നത്. സ്വിറ്റ്സർലന്റിലെ സൂറിച്ചിലുള്ള ഫിഫ ആസ്ഥാനത്തെ കോൺഗ്രസ് ഹാളിൽ വച്ച് പുരസ്കാര പ്രഖ്യാപനം നടത്തുന്നു.
1956 മുതൽ 2009 വരെ മികച്ച ലോക ഫുട്ബോളറിനു ഫിഫ വേൾഡ് പ്ലെയർ ഓഫ് ദി ഇയർ പുരസ്കാരമാണ് നൽകിയിരുന്നത്. ഈ പുരസ്കാരത്തെയും ഫ്രഞ്ച് ഫുട്ബോളിലെ ബാലൺ ഡി ഓർ പുരസ്കാരത്തെയും ചേർത്തുകൊണ്ട് ഫിഫ ബാലൺ ഡി ഓർ എന്ന പേരിൽ പുരസ്കാരം നൽകിത്തുടങ്ങിയത് 2010 മുതൽക്കാണ്. ഫിഫ ബാലൺ ഡി ഓർ പുരസ്കാരത്തോടൊപ്പം മികച്ച വനിതാ ഫുട്ബോൾ താരത്തിനുള്ള വിമെൻസ് വേൾഡ് പ്ലെയർ ഓഫ് ദി ഇയർ, മികച്ച പരിശീലകനുള്ള വേൾഡ് കോച്ച് ഓഫ് ദി ഇയർ, മികച്ച ഗോളിനുള്ള പുസ്കാസ് സമ്മാനം, ഫിഫ വേൾഡ് XI സമ്മാനം, എന്നിവയും പ്രഖ്യാപിക്കാറുണ്ട്.
ജേതാക്കൾ
2009 വരെ മികച്ച ലോക ഫുട്ബോളർക്കു ഫിഫ നൽകിയിരുന്നത് വേൾഡ് പ്ലെയർ ഓഫ് ദി ഇയർ പുരസ്കാരമാണ്. 2010 മുതലാണ് ഫിഫ ബാലൺ ഡി ഓർ പുരസ്കാരം നൽകിത്തുടങ്ങിയത്. 2010 മുതലുള്ള ജേതാക്കളുടെ പട്ടിക താഴെ ചേർക്കുന്നു. 1956 മുതൽ 2009 വരെയുള്ള ജേതാക്കളുടെ പട്ടികയ്ക്കായി യൂറോപ്യൻ ഫുട്ബോളർ ഓഫ് ദ ഇയർ എന്ന താൾ കാണുക.
ചാൾസ് ഒന്നാമൻ
1625 മാർച്ച് 27 മുതൽ 1649-ൽ വധിക്കപ്പെടുന്നതുവരെ ഇംഗ്ലണ്ട്,സ്കോട്ലന്റ്, അയർലണ്ട് എന്നീ രാജ്യങ്ങളുടെ രാജാവായിരുന്നു ചാൾസ് ഒന്നാമൻ Charles I (19 November 1600 – 30 January 1649) 1642-ൽ ആരംഭിച്ച ഇംഗ്ലണ്ടിലെ ആഭ്യന്തരയുദ്ധം ഇദ്ദേഹത്തിന്റെ കാലത്തായിരുന്നു ഉണ്ടായത്.
കിരീടധാരണത്തിനുശേഷം ഇംഗ്ലണ്ടിലെ പാർലമെന്റ്റുമായി തർക്കങ്ങൾ ഉടലെടുക്കുകയും, പാർലമെന്റ് അദ്ദേഹത്തിന്റെ രാജകീയ അധികാരികളെ നിയന്ത്രിക്കാൻ ശ്രമിക്കുകയും ചെയ്തു. രാജാക്കന്മാർക്ക് ദൈവികദത്തമായ അവകാശങ്ങളുണ്ടെന്ന് വിശ്വസിച്ച അദ്ദേഹം, സ്വന്തം മനസാക്ഷിയനുസരിച്ച് ഭരിക്കുമെന്നു കരുതി. പാർലമെന്റ് അദ്ദേഹത്തിന്റെ പല നയങ്ങളെയും എതിർത്തു. പ്രത്യേകിച്ചും പാർലമെന്റിന്റെ സമ്മതമില്ലാതെ നികുതികൾ ചുമത്തിയത് ഒരു സ്വേച്ഛാധികാരിയുടെ പ്രവർത്തനമാണെന്ന് അവർ വിലയിരുത്തി, കത്തോലിക്കാ വിശ്വാസിയെ വിവാഹം ചെയ്തതും മുപ്പതുവർഷ യുദ്ധത്തിൽ പ്രൊട്ടസ്റ്റന്റുകാരെ സഹായിക്കതിരുന്നതും ഇംഗ്ലീഷ്-സ്കോട്ടിഷ് പാർലമെന്റുകളെ അദേഹത്തിനെതിരെ തിരയാൻ ഇടയാക്കി.
1642 മുതൽ ചാൾസ് ഇംഗ്ലീഷ് ആഭ്യന്തരയുദ്ധത്തിൽ ഇംഗ്ലീഷ്, സ്കോട്ടിഷ് പാർലമെൻറുകളുടെ സൈന്യത്തെ നേരിട്ടു. 1645-ലെ തോൽവിക്ക് ശേഷം അദ്ദേഹം സ്കോട്ടിഷ് സേനക്ക് കീഴടങ്ങി, അതോടെ അദ്ദേഹത്തെ ബ്രിട്ടീഷ് പാർലമെന്റിന് കൈമാറി. തന്നെ കീഴടക്കിയവർ ഉന്നയിച്ച് ഭരണഘടനാപരമായ രാജവാഴ്ച എന്ന വാദം ചാൾസ് അംഗീകരിച്ചില്ല. 1647 നവംബറിൽ തടവിൽനിന്നും രക്ഷപ്പെട്ടെങ്കിലും 1648 അവസാനത്തോടെ ഒലിവർ ക്രോംവെല്ലിന്റെ സൈന്യം ഇംഗ്ലണ്ടിൽ ശക്തിപ്രാപിച്ചിരുന്നു, 1649-ജനുവരി മാസത്തിൽ ചാൾസ് രാജാവിനെ രാജ്യദ്രോഹക്കുറ്റം ചുമത്തി വിചാരണ ചെയ്ത് വധശിക്ഷക്ക് വിധിച്ചു. 1649 ജനുവരി 30-ന് രണ്ട് മണിക്കാണ് വൈറ്റ്‌ഹാൾ കൊട്ടാരത്തിനുമുന്നിൽ ചാൾസ് ഒന്നാമന്റെ ശിരച്ചേദം നടത്തപ്പെട്ടത്. 1660-ൽ കോമൺവെൽത്ത് ഓഫ് ഇംഗ്ലണ്ട് എന്ന റിപ്പബ്ലിക്കായി പ്രഖ്യാപിക്കുകയും പുത്രനായ ചാൾസ് രണ്ടാമനെ രാജവായി വാഴിക്കുകയും ചെയ്തു.
ആദ്യകാല ജീവിതം
1600 നവംബർ 19-നു സ്കോട്‌ലന്റിലെ ജെയിംസ് ആറാമന്റെയും ഡെന്മാർക്കിലെ ആൻ രാജകുമാരിയുടെയും ഡാൺഫേമ്ലൈൻ കൊട്ടാരത്തിൽ മകനായി ജനിച്ചു. സ്കോട്‌ലന്റ് രാജാവിന്റെ രണ്ടാമത്തെ പുത്രനായി നൽകപ്പെട്ടിരുന്ന ഡ്യൂക്ക് ഒഫ് ആൽബനി എന്ന പദവിക്ക് പുറമെ ഏൾ ഒഫ് ഓർമോണ്ട്, ഏൾ ഒഫ് റോസ്സ്, ആർഡ്മാനോക് എന്നീ പദവികളും നൽകപെട്ടു.
ജെയിംസ് ആറാമൻ എലിസബത്ത് രാജ്ഞിയുടെ കസിനായിരുന്നു. 1603-ൽ കുട്ടികളില്ലാതിരുന്ന അവരുടെ മരണശേഷം അദ്ദേഹം, ജെയിംസ് ഒന്നാമൻ എന്ന പേരിൽ ഇംഗ്ലണ്ട് രാജാവായി. മാതാപിതാക്കളും സഹോദരങ്ങളും ഇംഗ്ലണ്ടിലേക്ക് അതേ വർഷം താമസം മാറ്റിയെങ്കിലും അനാരോഗ്യം കാരണം ചാൾസ് സ്കോട്‌ലന്റിൽ പിതാവിന്റെ സുഹൃത്തായ അലക്സാണ്ടർ സെറ്റൺന്റെ സംരക്ഷത്തിൽ കഴിഞ്ഞു. പിന്നീട് 1604-ൽ ഇംഗ്ലണ്ടിലേക്ക് പോവുകയും മരണം വരെ അവിടെ കഴിയുകയും ചെയ്തു.
1605 ജനുവരിയിൽ ഇംഗ്ലണ്ട് രാജാവിന്റെ രണ്ടാമത്തെ പുത്രനായി നൽകപ്പെട്ടിരുന്ന ഡ്യൂക്ക് ഒഫ് യോർക്ക് എന്ന പദവി നൽകപ്പെട്ടു. പ്രെസ്ബൈറ്റീരിയൻ ആയിരുന്ന തോമസ് മുറെയെ ചാൾസിന്റെ ട്യൂട്ടർ ആയി നിയമിക്കുകയും ചാൾസ് ഭാഷകൾ, ഗണിതം, മതപഠനം എന്നീ വിഷയങ്ങൾ അഭ്യസിക്കുകയും ചെയ്തു.
അവലംബം
വർഗ്ഗം:ഇംഗ്ലണ്ടിലെ രാജാക്കന്മാർ വർഗ്ഗം:1649-ൽ മരിച്ചവർ
മിനികമ്പ്യൂട്ടർ
1960 കളുടെ മധ്യത്തിൽ വികസിപ്പിച്ചെടുത്ത ചെറിയ കമ്പ്യൂട്ടറുകളുടെ ഒരു വിഭാഗമാണ് മിനികമ്പ്യൂട്ടർ, അല്ലെങ്കിൽ ഐബി‌എമ്മിൽ നിന്നും അതിന്റെ നേരിട്ടുള്ള എതിരാളികളിൽ നിന്നുമുള്ള മെയിൻഫ്രെയിമിനേക്കാളും മിഡ്-സൈസ് കമ്പ്യൂട്ടറുകൾക്കാളും ചെറുതാണ്. 1970-ലെ ഒരു സർവേയിൽ, ന്യൂയോർക്ക് ടൈംസ് ഒരു മിനി കമ്പ്യൂട്ടറിനെ 25,000 യുഎസ് ഡോളറിൽ താഴെ വിലയുള്ള ഒരു യന്ത്രമായി (2018 ൽ 161,000 ഡോളറിന് തുല്യമാണ്) നിർദ്ദേശിച്ചു, ടെലിപ്രിന്റർ പോലുള്ള ഇൻപുട്ട്-ഔട്ട്‌പുട്ട് ഉപകരണവും കുറഞ്ഞത് നാലായിരം വാക്കുകളുടെ മെമ്മറിയും, ഫോർട്രാൻ അല്ലെങ്കിൽ ബേസിക് പോലുള്ള ഉയർന്ന തലത്തിലുള്ള പ്രോഗ്രാമുകൾ പ്രവർത്തിപ്പിക്കാൻ ഇത് പ്രാപ്തമാണ്. ക്ലാസ് സ്വന്തം സോഫ്റ്റ്‌വേർ ആർക്കിടെക്ചറുകളും ഓപ്പറേറ്റിംഗ് സിസ്റ്റങ്ങളും ഉപയോഗിച്ച് ഒരു പ്രത്യേക ഗ്രൂപ്പ് രൂപീകരിച്ചു. നിയന്ത്രണം, ഇൻസ്ട്രുമെന്റേഷൻ, ഹ്യൂമൻ ഇന്ററാക്ഷൻ, കമ്മ്യൂണിക്കേഷൻ സ്വിച്ചിംഗ് എന്നിവ കണക്കുകൂട്ടലിൽ നിന്നും റെക്കോർഡ് സൂക്ഷിക്കുന്നതിൽ നിന്നും വ്യത്യസ്തമായി മിനിസ് രൂപകൽപ്പന ചെയ്തിട്ടുണ്ട്. അന്തിമ ഉപയോഗത്തിനായി പലരും യഥാർത്ഥ ഉപകരണ നിർമ്മാതാക്കൾക്ക് (ഒഇഎം) പരോക്ഷമായി വിറ്റു. മിനി കംപ്യൂട്ടർ ക്ലാസിന്റെ (1965–1985) രണ്ട് ദശാബ്ദക്കാലയളവിൽ 100 ​​ഓളം കമ്പനികൾ രൂപീകരിച്ചു, അര ഡസൻ മാത്രമേ അവശേഷിച്ചുള്ളൂ.
1971 ൽ ഇന്റൽ 4004 മുതൽ സിംഗിൾ-ചിപ്പ് സിപിയു മൈക്രോപ്രൊസസ്സറുകൾ പ്രത്യക്ഷപ്പെട്ടപ്പോൾ, "മിനികമ്പ്യൂട്ടർ" എന്ന പദം അർത്ഥമാക്കുന്നത് കമ്പ്യൂട്ടിംഗ് സ്പെക്ട്രത്തിന്റെ മധ്യനിരയിൽ, ചെറിയ മെയിൻഫ്രെയിം കമ്പ്യൂട്ടറുകൾക്കും മൈക്രോകമ്പ്യൂട്ടറുകൾക്കുമിടയിലുള്ള ഒരു യന്ത്രമാണ്. "മിനികമ്പ്യൂട്ടർ" എന്ന പദം ഇന്ന് വളരെ കുറച്ച് മാത്രമേ ഉപയോഗിക്കുന്നുള്ളൂ; ഈ ക്ലാസ് സിസ്റ്റത്തിന്റെ സമകാലിക പദം "മിഡ്‌റേഞ്ച് കമ്പ്യൂട്ടർ" ആണ്, ഹൈ-എൻഡ് സ്പാർക്ക്, പവർ ഐ‌എസ്‌എ, ഒറാക്കിൾ, ഐ‌ബി‌എം, ഹ്യൂലറ്റ് പക്കാർഡ് എന്നിവയിൽ നിന്നുള്ള ഇറ്റാനിയം അധിഷ്ഠിത സിസ്റ്റങ്ങൾ.
ചരിത്രം
ട്രാൻസിസ്റ്ററുകളും കോർ മെമ്മറി സാങ്കേതികവിദ്യകളും, കുറഞ്ഞ നിർദ്ദേശ സെറ്റുകളും, സർവ്വവ്യാപിയായ ടെലിടൈപ്പ് മോഡൽ 33 എഎസ്ആർ പോലുള്ള വിലകുറഞ്ഞ പെരിഫെറലുകളും ഉപയോഗിച്ച് സാധ്യമായ ചെറിയ കമ്പ്യൂട്ടറുകളെ വിവരിക്കുന്നതിനായി 1960 കളിൽ    "മിനികമ്പ്യൂട്ടർ" എന്ന പദം വികസിപ്പിച്ചു. ഒരു മുറി നിറയ്ക്കാൻ കഴിയുന്ന വലിയ മെയിൻഫ്രെയിമുകളുമായി താരതമ്യപ്പെടുത്തുമ്പോൾ അവർ സാധാരണയായി ഒന്നോ അതിലധികമോ 19 ഇഞ്ച് റാക്ക് കാബിനറ്റുകൾ എടുക്കും.
1960 ലെ വിജയം
ആദ്യത്തെ മിനി കമ്പ്യൂട്ടറിനായി ധാരാളം കാൻഡിഡേറ്റുകൾ ഉണ്ടെന്നതിന്റെ ഫലമായി മിനികമ്പ്യൂട്ടറിന്റെ നിർവചനം അവ്യക്തമാണ്. ആദ്യകാലവും വളരെ വിജയകരവുമായ ഒരു മിനി കമ്പ്യൂട്ടർ ഡിജിറ്റൽ എക്യുപ്‌മെന്റ് കോർപ്പറേഷന്റെ (ഡിഇസി) 12-ബിറ്റ് പിഡിപി -8 ആയിരുന്നു, ഇത് പ്രത്യേക ട്രാൻസിസ്റ്ററുകൾ ഉപയോഗിച്ചാണ് നിർമ്മിച്ചത്, 1964 ൽ സമാരംഭിക്കുമ്പോൾ 16,000 യുഎസ് ഡോളറിൽ കൂടതലായിരുന്നു ഇതിന്റെ ചിലവ്. പിഡിപി-8 ന്റെ പിന്നീടുള്ള പതിപ്പുകൾ ചെറിയ തോതിൽ പ്രയോജനപ്പെടുത്തി സംയോജിത സർക്യൂട്ടുകൾ. പി‌ഡി‌പി-8 ന്റെ പ്രധാന മുൻ‌ഗാമികളിൽ‌ പി‌ഡി‌പി-5, ലിൻ‌സി, ടി‌എക്സ് -0, ടി‌എക്സ് -2, പി‌ഡി‌പി -1 എന്നിവ ഉൾപ്പെടുന്നു. ഡി.ഇ.സി.(DEC)ഡാറ്റാ ജനറൽ, വാങ് ലബോറട്ടറീസ്, അപ്പോളോ കമ്പ്യൂട്ടർ, പ്രൈം കമ്പ്യൂട്ടർ എന്നിവയുൾപ്പെടെ മസാച്യുസെറ്റ്സ് റൂട്ട് 128 ൽ നിരവധി മിനി കമ്പ്യൂട്ടർ കമ്പനികൾക്ക് തുടക്കമിട്ടു.
ജീവന്തി
മരങ്ങളിലൊക്കെ കയറിപ്പോകുന്ന ഒരു വള്ളിച്ചെടിയാണ് ജീവന്തി. . ഹിമാലയത്തിന്റെ താഴ്വരയിലുള്ള ഉത്തർപ്രദേശിലും പഞ്ചാബിലും കടൽനിരപ്പിൽ നിന്നും 900 മീറ്റർ ഉയരമുള്ള ഡക്കാൻ, കേരള പ്രദേശങ്ങളിലും ഇത് കാണുന്നു. മൗറീഷ്യ, ശ്രീലങ്ക, മഡഗാസ്കർ എന്നിവിടങ്ങളിലും വളരുന്ന ജീവന്തി വളരെ പ്രധാനപ്പെട്ട ഒരു ആയുർവേദഔഷധമാണ്. കുറിനിൽ, കുറിങ്ങിനിൽ എന്നെല്ലാം പേരുകളുണ്ട്
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ
മിനികമ്പ്യൂട്ടർ
1960 ലെ വിജയം
മിനിക്കമ്പ്യൂട്ടറുകൾ മിഡ്‌റേഞ്ച് കമ്പ്യൂട്ടറുകൾ എന്നും അറിയപ്പെട്ടിരുന്നു. താരതമ്യേന ഉയർന്ന പ്രോസസ്സിംഗ് പവറും ശേഷിയുമായി അവ വളർന്നു. നിർമ്മാണ പ്രക്രിയ നിയന്ത്രണം, ടെലിഫോൺ സ്വിച്ചിംഗ്, ലബോറട്ടറി ഉപകരണങ്ങൾ നിയന്ത്രിക്കൽ എന്നിവയിൽ അവ ഉപയോഗിച്ചു. 1970 കളിൽ, കമ്പ്യൂട്ടർ-എയ്ഡഡ് ഡിസൈൻ (സിഎഡി) വ്യവസായവും സമാരംഭിക്കുന്നതിന് ഉപയോഗിച്ച ഹാർഡ്‌വെയറുകളായിരുന്നു അവ.
ടിടിഎൽ സംയോജിത സർക്യൂട്ടുകളുടെ 7400 സീരീസ് 1960 കളുടെ അവസാനത്തിൽ മിനി കമ്പ്യൂട്ടറുകളിൽ പ്രത്യക്ഷപ്പെട്ടു തുടങ്ങി. 74181 അരിത്മെറ്റിക് ലോജിക് യൂണിറ്റ് (ALU) സാധാരണയായി സിപിയു ഡാറ്റ പാതകളിൽ ഉപയോഗിച്ചു. ഓരോ 74181 നും നാല് ബിറ്റുകളുടെ ബസ് വീതി ഉണ്ടായിരുന്നു, അതിനാൽ ബിറ്റ്-സ്ലൈസ് വാസ്തുവിദ്യയുടെ ജനപ്രീതി. നിക്കോലെറ്റ് 1080, പോലുള്ള ചില ശാസ്ത്രീയ കമ്പ്യൂട്ടറുകൾ 7400 സീരീസ് അഞ്ച് ഐസികളുടെ (സമാന്തരമായി) ഗ്രൂപ്പുകളായി അവരുടെ അസാധാരണമായ ഇരുപത് ബിറ്റ് വാസ്തുവിദ്യയ്ക്കായി ഉപയോഗിക്കും. 7400 സീരീസ് ഡാറ്റ-സെലക്ടറുകൾ, മൾട്ടിപ്ലക്സറുകൾ, ത്രീ-സ്റ്റേറ്റ് ബഫറുകൾ, മെമ്മറികൾ തുടങ്ങിയവ പത്ത് ഇഞ്ച് സ്പേസിംഗ് ഉള്ള ഇരട്ട ഇൻ-ലൈൻ പാക്കേജുകളിൽ വാഗ്ദാനം ചെയ്തു, ഇത് പ്രധാന സിസ്റ്റം ഘടകങ്ങളും വാസ്തുവിദ്യയും നഗ്നനേത്രങ്ങൾക്ക് വ്യക്തമാക്കുന്നു. 1980 മുതൽ പല മിനി കമ്പ്യൂട്ടറുകളും വി‌എൽ‌എസ്‌ഐ സർക്യൂട്ടുകൾ ഉപയോഗിച്ചു.
സിംഗിൾ-ചിപ്പ് മൈക്രോപ്രൊസസ്സറുകളെ അടിസ്ഥാനമാക്കിയുള്ള പേഴ്സണൽ കമ്പ്യൂട്ടറുകൾക്ക് മൈക്രോകമ്പ്യൂട്ടർ എന്ന പദം ഉപയോഗിക്കുന്നത് പതിവാണെങ്കിലും 1975-ൽ എംഐറ്റിഎസ് ആൾടെയർ 8800(MITS Altair 8800) സമാരംഭിച്ചപ്പോൾ റേഡിയോ ഇലക്ട്രോണിക്സ് മാഗസിൻ ഈ സംവിധാനത്തെ ഒരു "മിനിക്കമ്പ്യൂട്ടർ" എന്നാണ് വിശേഷിപ്പിച്ചത്. അക്കാലത്ത്, മൈക്രോകമ്പ്യൂട്ടറുകൾ 8-ബിറ്റ് സിംഗിൾ-യൂസർ ആയിരുന്നു, സിപി / എം അല്ലെങ്കിൽ എം.എസ്.-ഡോസ് പോലുള്ള ലളിതമായ പ്രോഗ്രാം-ലോഞ്ചർ ഓപ്പറേറ്റിംഗ് സിസ്റ്റങ്ങൾ പ്രവർത്തിപ്പിക്കുന്ന താരതമ്യേന ലളിതമായ മെഷീനുകൾ, വി‌എം‌എസ്, യുണിക്സ് പോലുള്ള മൾട്ടി-യൂസർ, മൾട്ടിടാസ്കിംഗ് ഓപ്പറേറ്റിംഗ് സിസ്റ്റങ്ങൾ പ്രവർത്തിപ്പിക്കുന്ന കൂടുതൽ ശക്തമായ സിസ്റ്റങ്ങളാണ് മിനിസ്, ക്ലാസിക്കൽ മിനി 16-ബിറ്റ് കമ്പ്യൂട്ടറാണെങ്കിലും ഉയർന്നുവരുന്ന ഉയർന്ന പ്രകടന സൂപ്പർ‌മിനിസ് 32-ബിറ്റ് ആയിരുന്നു.
മീഡോ മാരി ഭാഷ
മാരി ഭാഷയുടെ ഒരു വകഭേദമായ മീഡോ മാരി ഭാഷ.അല്ലെങ്കിൽ ഈസ്റ്റൺ മാരി റഷ്യൻ ഫെഡറേഷന്റെ യൂറോപ്യൻ ഭാഗത്ത് ഏകദേശം അര ദശലക്ഷം ആളുകൾ ഉപയോഗിക്കുന്നു. മീഡോ മാരി, ഹിൽ മാരി, റഷ്യൻ എന്നിവ റഷ്യൻ ഫെഡറേഷന്റെ മാരി El ആട്ടൊനോമസ് റിപ്പബ്ലിക്കിന്റെ ഔദ്യോഗിക ഭാഷകളാണ്.
ബാഹ്യ ലിങ്കുകൾ
വർഗ്ഗം:ഭാഷകൾ വർഗ്ഗം:റഷ്യയിലെ ഭാഷകൾ
2020-2021ലെ ഇന്ത്യൻ കർഷക പ്രക്ഷോഭം
2020 സെപ്റ്റംബറിൽ ഇന്ത്യൻ പാർലമെന്റ് പാസാക്കിയ മൂന്ന് കാർഷിക നിയമങ്ങൾക്കെതിരായ നിരന്തര പ്രതിഷേധമാണ് 2020 ലെ ഇന്ത്യൻ കർഷകരുടെ പ്രതിഷേധം. പല കർഷക യൂണിയനുകളും ഈ നടപടികളെ "കർഷക വിരുദ്ധ നിയമങ്ങൾ" എന്ന് വിശേഷിപ്പിച്ചിട്ടുണ്ട്. ഇത് കർഷകരെ "കോർപ്പറേറ്റുകളുടെ കാരുണ്യത്തിൽ" ഉപേക്ഷിക്കുമെന്ന് പ്രതിപക്ഷത്തിൽ നിന്നുള്ള രാഷ്ട്രീയക്കാരും പറയുന്നു. കർഷകർക്ക് അവരുടെ ഉൽ‌പ്പന്നങ്ങൾ ഇടനിലക്കാരില്ലാതെ വലിയ സ്വകാര്യകച്ചവടക്കാരുമായി നേരിട്ട് വിൽക്കുന്നതിന് ഈ നിയമങ്ങൾ അനായാസമാക്കുമെന്ന് സർക്കാർ ഉറപ്പ് നൽകുന്നു. മാത്രമല്ല തെറ്റായ വിവരങ്ങളുടെ അടിസ്ഥാനത്തിലാണ് പ്രതിഷേധം നടന്നുകൊണ്ടിരിക്കുന്നതെന്നും സർക്കാർ പറയുന്നു.
ഈ നിയമങ്ങൾ നിലവിൽ വന്നയുടനെ കർഷക സംഘടനകൾ പ്രാദേശിക പ്രതിഷേധം ആരംഭിച്ചു, കൂടുതൽ പ്രതിഷേധങ്ങൾ പഞ്ചാബിൽ നിന്നായിരുന്നു. രണ്ടുമാസത്തെ പ്രതിഷേധത്തിനുശേഷം, പഞ്ചാബ്, രാജസ്ഥാൻ, ഹരിയാന എന്നിവിടങ്ങളിൽ നിന്നുള്ള കർഷക സംഘടനകൾ ദില്ലി ചലോ (വിവർത്തനം:  ദില്ലിയിലേക്ക് പോകാം) എന്ന പേരിൽ ഒരു പ്രസ്ഥാനം ആരംഭിച്ചു, അതിൽ അണിനിരന്ന് പതിനായിരക്കണക്കിന് കർഷക സംഘടനകൾ രാജ്യ തലസ്ഥാനത്തേക്ക് മാർച്ച് നടത്തി. കർഷക സംഘടനകൾ ഹരിയാനയിലേക്കും പിന്നീട് ദില്ലിയിലേക്കും പ്രവേശിക്കുന്നത് തടയാൻ ഇന്ത്യൻ സർക്കാർ വിവിധ സംസ്ഥാനങ്ങളിലെ പോലീസിനും നിയമപാലകർക്കും ഉത്തരവിട്ടു. പോലീസ് കർഷക സംഘടനകളെ ജലപീരങ്കികൾ, കണ്ണീർ വാതകം, ലാത്തി എന്നിവ ഉപയോഗിച്ച് തടയാൻ തുടങ്ങി. നവംബർ 26 ന് കർഷക സംഘടനകളെ പിന്തുണച്ച് രാജ്യവ്യാപകമായി 250 ദശലക്ഷം ആളുകൾ പങ്കെടുത്ത പൊതു പണിമുടക്ക് നടന്നു. നവംബർ 30 ന് ഇന്ത്യാ ടുഡെ കണക്കാക്കുന്നത് ഏകദേശം 200,000 മുതൽ 300,000 വരെ കർഷകർ വിവിധ അതിർത്തി സ്ഥലങ്ങളിൽ നിന്നും ദില്ലിയിലേക്കുള്ള യാത്രയിൽ അണിചേരുന്നു എന്നാണ്.
ഏകദേശം 50 ഓളം കർഷക സംഘടനകൾ നിലവിൽ ഈ നിയമത്തിനെതിരെ പ്രതിഷേധിക്കുന്നുണ്ട്.അതേസമയം കാർഷിക നിയമങ്ങളെ പിന്തുണച്ച് ചില സംഘടനകൾ രംഗത്തുവന്നിട്ടുണ്ടെന്ന് ഇന്ത്യൻ സർക്കാർ അവകാശപ്പെടുന്നു. ദശലക്ഷത്തിലധികം ട്രക്കർ ഡ്രൈവർമാരെ പ്രതിനിധീകരിക്കുന്ന ഗതാഗത സംഘടനകൾ ചില സംസ്ഥാനങ്ങളിൽ ആവശ്യസാധനകളുടെ വിതരണം നിർത്തുമെന്ന മുന്നറിയിപ്പുമായി കർഷക സമരത്തെ പിന്തുണച്ച് രംഗത്തെത്തിയിട്ടുണ്ട്. ഡിസംബർ 4 ന് സർക്കാരുമായി നടന്ന ചർച്ചയിൽ കർഷക യൂണിയനുകളുടെ ആവശ്യങ്ങൾ സർക്കാർ അംഗീകരിച്ചില്ലെങ്കിൽ, 2020 ഡിസംബർ 8 ന് ഇന്ത്യയിലുടനീളം മറ്റൊരു പണിമുടക്കുമായി മുന്നോട്ടുപോകാൻ കർഷക സംഘടനകൾ പദ്ധതിയിട്ടു.നിയമങ്ങളിൽ ചില ഭേദഗതികൾ ആവാം എന്ന് സർക്കാർ വാഗ്ദാനം ചെയ്‌തെങ്കിലും നിയമങ്ങൾ റദ്ദാക്കൽ അല്ലാതെ മറ്റൊരു വീട്ടുവീഴ്ചക്കും സംഘടനകൾ തയ്യാറയില്ല.ഡിസംബർ 12 മുതൽ കർഷക സംഘടനകൾ ഹരിയാനയിലെ ഹൈവേ ടോൾ പ്ലാസകൾ ഏറ്റെടുക്കുകയും വാഹനങ്ങൾ സൗജന്യമായി കടത്തിവിടാൻ അനുവദിക്കുകയും ചെയ്തു.ഡിസംബർ പകുതിയോടെ ദില്ലിക്ക് ചുറ്റും പ്രതിഷേധക്കാർ സൃഷ്ടിച്ച ഉപരോധങ്ങൾ നീക്കം ചെയ്യുന്നതുമായി ഒരു കൂട്ടം നിവേദനങ്ങൾ സുപ്രീം കോടതിക്ക് ലഭിച്ചു. പ്രതിഷേധിക്കുന്ന കർഷക സംഘടനകളുടെ വിവിധ ഭാരവാഹികളുമായി ചർച്ചകൾ നടത്താനും കോടതി താല്പര്യം അറിയിച്ചു. നിലവിലെ സാഹചര്യത്തിൽ നിയമങ്ങൾ നിർത്തിവയ്ക്കാൻ കോടതി സർക്കാരിനോട് ആവശ്യപ്പെട്ടെങ്കിലും സർക്കാർ അത് നിരസിച്ചു.ജനുവരി 4 ന് പ്രതിഷേധിക്കുന്ന കർഷകർക്ക് അനുകൂലമായി സമർപ്പിച്ച ആദ്യ അപേക്ഷ കോടതി രജിസ്റ്റർ ചെയ്തു.
കാതലീൻ ടർണർ
മേരീ കാതലീൻ ടർണർ ഒരു അമേരിക്കൻ സിനിമാ നടിയും സംവിധായികയുമാണ്. 1980 കളിൽ പുറത്തിറങ്ങിയം Body Heat (1981), Romancing the Stone (1984),Prizzi's Honor (1985) എന്നീ ചിത്രങ്ങൾ പ്രശസ്തങ്ങളാണ്. Romancing the Stone (1984),Prizzi's Honor (1985) എന്നീ ചിത്രങ്ങളിലെ അഭിനയത്തിന് മികച്ച അഭിനേത്രിക്കുള്ള ഗോൾഡൻ ഗ്ലോബ് അവാർഡ് നേടിയിട്ടുണ്ട്. 1980 കളുടെ ഒടുക്കവും 1990 കളുടെ ആരംഭത്തിലും. The Accidental Tourist (1988), The War of the Roses (1989), Serial Mom (1994),Peggy Sue Got Married (1986) എന്നീ ചിത്രങ്ങളിൽ അഭിനയിക്കുകയും നല്ല നടിയ്ക്കുള്ള അക്കാദമി അവാർഡ നോമിനേഷന് അർഹത നേടുകയും ചെയ്തു.
പഴയകാല ജീവിതം
പിതാവ് ഫോറിൻ സർവ്വീസിലായിരുന്നതിനാൽ ടർണറുടെ ബാല്യകാലം വിദേശങ്ങളിലായിരുന്നു. 1972 ൽ അമേരിക്കൻ സ്കൂൾ ഇൻ ലണ്ടനിൽ നിന്ന് ബിരുദമെടുത്തിട്ടുണ്ട്. പിതാവിന്റെ മരണത്തിനു ശേഷം കുടുംബം അമേരിക്കയിലേയ്ക്കു തിരിച്ചു വന്നു.
ഐഫോൺ 3 ജിഎസ്
ഐഫോൺ 3 ജിഎസ് (യഥാർത്ഥത്തിൽ സ്റ്റൈൽ ഐഫോൺ 3 ജി എസ്) ആപ്പിൾ ഇങ്ക് രൂപകൽപ്പന ചെയ്ത് വിപണനം ചെയ്ത ഒരു സ്മാർട്ട്‌ഫോണാണ്. ഇത് മൂന്നാം തലമുറ ഐഫോണാണ്, ഐഫോൺ 3 ജിയുടെ പിൻഗാമിയാണ്. 2009 ജൂൺ 19 ന് സാൻ ഫ്രാൻസിസ്കോയിലെ മോസ്കോൺ സെന്ററിൽ നടന്ന ഡബ്ല്യുഡബ്ല്യുഡിസിയിൽ വെച്ച് 2009 ൽ ഇത് അവതരിപ്പിച്ചു.
ഈ ഐഫോണിന് "3 ജിഎസ്" എന്ന് പേരിട്ടു, അവിടെ "എസ്" എന്നത് സ്പീഡിനെ സൂചിപ്പിക്കുന്നു (ഫിൽ ഷില്ലർ ഇത് ലോഞ്ച് കീനോട്ടിൽ പരാമർശിച്ചിരുന്നു). പ്രകടനം, ഉയർന്ന റെസല്യൂഷനും വീഡിയോ ശേഷിയുമുള്ള 3 മെഗാപിക്സൽ ക്യാമറ, വോയ്‌സ് നിയന്ത്രണം, 7.2 എംബിറ്റ്/സെ എച്ച്എസ്ഡിപിഎ ഡൗൺലോഡിംഗിനുള്ള പിന്തുണ എന്നിവ ഉൾപ്പെടുന്നു (എന്നാൽ ആപ്പിൾ എച്ച്എസ്‌യുപിഎ പ്രോട്ടോക്കോൾ നടപ്പിലാക്കാത്തതിനാൽ 384 കെബിപിഎസായി അപ്‌ലോഡിംഗിൽ പരിമിതപ്പെടുത്തിയിരിക്കുന്നു). ഇത് യുണൈറ്റഡ് സ്റ്റേറ്റ്സ്, കാനഡ, ആറ് യൂറോപ്യൻ രാജ്യങ്ങളിൽ 2009 ജൂൺ 19 ന് ഓസ്‌ട്രേലിയയിലും ജപ്പാനിലും ജൂൺ 26 നും അന്താരാഷ്ട്ര തലത്തിൽ 2009 ജൂലൈ, ഓഗസ്റ്റ് മാസങ്ങളിലും പുറത്തിറങ്ങി.
ഐഫോൺ 3 ജിഎസ് ആപ്പിളിന്റെ ഐഒഎസ് ഓപ്പറേറ്റിംഗ് സിസ്റ്റം പ്രവർത്തിപ്പിക്കുന്നു. 2010 ൽ ഐഫോൺ 4 ആപ്പിളിന്റെ മുൻനിര സ്മാർട്ട്‌ഫോണായി ഇത് മാറി. ജൂൺ 24 ന് 16, 32 ജിബി മോഡലുകൾ നിർത്തലാക്കി 8 ജിബി മോഡൽ പുറത്തിറക്കി. എന്നിരുന്നാലും, 2012 സെപ്റ്റംബറിൽ ഐഫോൺ 5 അവതരിപ്പിക്കുന്നത് വരെ 3 ജിഎസ് ഉത്പാദനം തുടർന്നു.
ചരിത്രം
ഐഫോൺ 3 ജിഎസ് പ്രീ-ഓർഡറിനായി 2009 ജൂൺ 19 ന് ലഭ്യമാക്കി, 2009 ജൂൺ 19 ന് യുണൈറ്റഡ് സ്റ്റേറ്റ്സ്, കാനഡ, 7 യൂറോപ്യൻ രാജ്യങ്ങളിലും 2009 ജൂൺ 26 ന് ഓസ്‌ട്രേലിയയിലും, യുണൈറ്റഡ് കിംഗ്ഡത്തിലും പുറത്തിറക്കി. പുറത്തിറങ്ങിയ ആദ്യ വാരാന്ത്യത്തിനുള്ളിൽ, ഒരു ദശലക്ഷത്തിലധികം (1,000,000) ഐഫോൺ 3 ജിഎസ് യൂണിറ്റുകൾ വിറ്റു. അതിന്റെ മുൻഗാമിയായ ഐഫോൺ 3 ജി പോലെ വേഗത്തിൽ വിറ്റ ആദ്യത്തെ ദശലക്ഷം യൂണിറ്റിലെത്തി.
1,000,000,000
999,999,999 നും 1,000,000,001 നും ഇടയ്ക്കുള്ള എണ്ണൽ സംഖ്യയാണ് 1,000,000,000 (ഒരു ബില്ല്യൺ). സയന്റിഫിക്ക് നൊട്ടേഷനിൽ ഇത് "1 × 109" എന്നാണ് എഴുതുന്നത്.
മുൻകാലത്ത് ബ്രിട്ടീഷ് ഇംഗ്ലീഷിൽ (എന്നാൽ അമേരിക്കൻ ഇംഗ്ലീഷിലല്ല), ബില്ല്യൺ എന്ന പദം ആയിരം കോടിയെ (1,000,000,000,000) സൂചിപ്പിക്കാനായിരുന്നു ഉപയോഗിച്ചിരുന്നത്. എന്നാൽ ഇന്ന് വ്യാപകമായി നൂറു കോടിയെ (1,000,000,000) സൂചിപ്പിക്കാനാണ് ബില്യൺ എന്ന പദം ഉപയോഗിക്കുന്നത്.
അവലംബം
വ:സംഖ്യകൾ - അപൂർണ്ണലേഖനങ്ങൾ വർഗ്ഗം:പൂർണ്ണസംഖ്യകൾ
പൊന്മുടി അണക്കെട്ട്
കേരള ത്തിലെ ഇടുക്കി ജില്ല യിലെ കൊന്നത്തടി പഞ്ചായത്തിൽ പൊന്മുടിയിൽ പെരിയാറി ന്റെ കൈവഴിയായ പന്നിയാർ പുഴക്ക്  കുറുകെ നിർമിച്ച ഒരു അണക്കെട്ടാണ് പൊന്മുടി അണക്കെട്ട്. 294 മീറ്റർ നീളവും 59 മീറ്റർ  ഉയരവും ഉണ്ട് ഈ അണക്കെട്ടിന്.
വൈദ്യുതി ഉത്പാദനം
അണക്കെട്ടിലെ വെള്ളം 3,066 മീറ്റർ നീളമുള്ള  തുരങ്കത്തിലൂടെ ഒഴുകി 1.7 മീറ്റർ വ്യാസമുള്ള രണ്ട് പെൻസ്റ്റോക്ക് പൈപ്പുകൾ വഴി വെള്ളത്തൂവലിൽ മുതിരപ്പുഴ ക്ക് ഇടതുവശം കൊന്നത്തടി ഗ്രാമപഞ്ചായത്തിൽ ഉൾപ്പെടുന്ന പ്രദേശത്തുള്ള പന്നിയാർ പവർ ഹൗസിൽ  എത്തിച്ച് 15 മെഗാവാട്ടിന്റെ 2 ടർബൈനുകൾ ഉപയോഗിച്ച്  30 മെഗാവാട്ട്   വൈദ്യുതി  ഉത്പാദിപ്പിക്കുന്നു.1964 ജനുവരി 26 ന് കെ.എസ്.ഇ.ബി യുടെ ഹൈഡ്രോ ഇലക്ട്രിക് പദ്ധതി നിലവിൽ വന്നു. വാർഷിക ഉൽപ്പാദനം 158 MU ആണ്. 2003 ൽ പദ്ധതി നവീകരിച്ചു 30 മെഗാവാട്ടിൽ നിന്ന് 32.4 മെഗാവാട്ടായി ഉയർത്തി.
ദുരന്തം
2007 സെപ്റ്റംബർ 17 നു നടന്ന ഒരു വലിയ ദുരന്തത്തിൽ പെൻസ്റ്റോക്ക് വാൽവുകളിൽ ഒന്ന് പൊട്ടി 7 പേർ കൊല്ലപ്പെടുകയും 15 വീടുകൾ നശിക്കുകയും 150 ഏക്കർ (61 ഹെക്ടർ) കൃഷിനാശവും ഉണ്ടായി   കേടായ വാൽവ് 2009 ൽ പുനർ നിർമ്മിക്കപ്പെട്ടു
അവലംബം
വർഗ്ഗം:കേരളത്തിലെ അണക്കെട്ടുകൾ വർഗ്ഗം:കേരളത്തിലെ ജലവൈദ്യുതപദ്ധതികൾ
ഗാന്ധി, മൈ ഫാദർ
2007 ആഗസ്റ്റ് 3 ന് പുറത്തിറങ്ങിയ ഒരു ഇന്ത്യൻ ജീവചരിത്ര സിനിമയാണ് ഗാന്ധി, മൈ ഫാദർ.
ഫിറോസ് അബ്ബാസ് ഖാൻ സംവിധാനം നിർവ്വഹിച്ച ഈ ചിത്രം നിർമ്മിച്ചിരിക്കുന്നത് പ്രശസ്ത ബോളിവുഡ് നടൻ അനിൽ കപൂർ ആണ്.
മഹാത്മ ഗാന്ധിയും അദ്ദേഹത്തിന്റെ മൂത്ത പുത്രൻ ഹരിലാൽ ഗാന്ധിയും തമ്മിലുള്ള അത്രകണ്ട് ഊഷ്മളമല്ലാത്തതും ഏറെ സംഘർഷഭരിതവുമായ പിതൃപുത്ര ബന്ധമാണ് ഈ ചിത്രത്തിനു ആധാരം.
പശ്ചാത്തലം
ചന്ദുലാൽ ഭാഗുഭായ് ദലാൽ എഴുതിയ ഹരിലാൽ ഗാന്ധിയുടെ ജീവചരിത്ര ഗ്രന്ഥമായ ഹരിലാൽ ഗാന്ധി:എ ലൈഫ് എന്ന പുസ്തകത്തെ അടിസ്ഥാനമാക്കിയാണ് ഈ ചിത്രം നിർമ്മിച്ചിരിക്കുന്നത്. ഇതേ പ്രമേയം ഉള്ള ഖാന്റെ നാടകം ആയ മഹാത്മാ വേഴ്സസ് ഗാന്ധി, പക്ഷെ ഗുജറാത്തി എഴുത്തുകാരൻ ദിങ്കർ ജോഷിയുടെ നോവലിനെ അടിസ്ഥാനമാക്കിയുള്ളതാണ്. ദക്ഷിണാഫ്രിക്കയിലും, മുംബൈ, അഹമ്മദാബാദ് ഉൾപ്പെടെ നിരവധി ഇന്ത്യൻ നഗരങ്ങളിലും ആയി ഈ സിനിമ ചിത്രീകരിച്ചിരിക്കുന്നു.
കഥ
സൗത്താഫ്രിക്കയിൽ നിന്നും വിദേശത്ത് പോയി പഠിച്ച് പിതാവിനെ പോലെ ബാരിസ്റ്റർ ആവണമെന്നായിരുന്നു ഹരിലാലിനു ആഗ്രഹം. എന്നാൽ ഗാന്ധിക്കാകട്ടെ മകൻ തന്റെ വിമോചന യത്നങ്ങളിൽ പങ്കാളി ആവണമെന്നും, ഹരിലാലിനു ലഭിച്ച ഒരു വിദേശ പഠന സഹായ വാഗ്ദാനം പിതാവ് ഇടപ്പെട്ട് നിരസിപ്പിക്കുക പോലുമുണ്ടായി. ഇതോടെ തകർന്നപോയ ഹരിലാൽ സൗത്താഫ്രിക്ക വിട്ട് ഇന്ത്യയിലേക്ക് മടങ്ങി. ഭാര്യയും കുട്ടികളും എന്നും ഇന്ത്യയിലായിരുന്നു. നിരവധി തവണ ശ്രമിച്ചെങ്കിലും മെട്രിക്കുലേഷൻ പാസായില്ല. പല ജോലികളും സംരംഭങ്ങളിലും ഏർപ്പെട്ട് നോക്കിയെങ്കിലും പരാജയമായിരുന്നു. ഇതിനിടയിൽ കടുത്ത മദ്യപാനത്തിലേക്കും വ്യഭിചാരത്തിലേക്കും ഹരിലാൽ വീണു.
1936ൽ ഹരിലാൽ ഇസ്ലാം മതത്തിലേക്ക് പരിവർത്തനം ചെയ്തതായി പ്രഖ്യാപിച്ചു. അബ്ദുല്ല ഗാന്ധി എന്ന പേരും സ്വീകരിച്ചു. എന്നാൽ അധികം താമസിയാതെ തന്നെ അമ്മ കസ്തൂർബയുടെ ആഗ്രഹപ്രകാരം. ആര്യസമാജത്തിൽ ചേർന്നു. ഗാന്ധിയുടെ അന്ത്യനാളുകൾ വരെ ഈ സംഘർഷാവസ്ഥ നിലനിന്നു. ഗാന്ധിയുടെ സംസ്ക്കാര ചടങ്ങിൽ ആരാലും തിരിച്ചറിയപ്പെടാത്ത തീർത്തും അന്യനായ ഒരു കാഴ്ച്ചക്കാരൻ മാത്രമായിരുന്നു മൂത്ത പുത്രൻ ഹരിലാൽ. അധികം താമസിയാതെ തന്നെ ഹരിലാലും മരണപ്പെട്ടു. അനാഥനും നിരാലംബനും ആയി ആശുപ്രതിയിലെത്തിയ ഹരിലാൽ തിരിച്ചറിയപ്പെട്ടത് മരണശേഷമാണ്.
അഭിനേതാക്കൾ
ദർശൻ ജാരിവാല - മഹാത്മ ഗാന്ധി
അക്ഷയ് ഖന്ന - ഹരിലാൽ ഗാന്ധി
ഭൂമിക ചൗള – ഹരിലാലിന്റെ ഭാര്യ ഗുലാബ് ഗാന്ധി
ഷെഫാലി ഷാ –കസ്തൂർബ ഗാന്ധി.
പുരസ്ക്കാരങ്ങൾ
2007 ദേശീയ ചലച്ചിത്രപുരസ്കാരം
2008 സീ സിനി അവാർഡുകൾ
2007 ഏഷ്യ പസഫിക് സ്‌ക്രീൻ അവാർഡുകൾ
നാസിർ അൽ വുഹൈഷി
അൽ ഖാഇദയുടെ പ്രമുഖ നേതാവും യമനിലെ അൽ ഖാഇദ ശാഖയായ അൽ ഖാഇദ ഇൻ അറേബ്യൻ പെനിൻസുല (AQAP) യുടെ തലവനുമായിരുന്നു നാസിർ അൽ വുഹൈഷി. അയ്മൻ സവാഹിരി കഴിഞ്ഞാൽ അൽ ഖായിദയിലെ രണ്ടാമാനായാണ് അറിയപ്പെട്ടിരുന്നത്. 2015 ജൂൺ 12ന് ഡ്രോൺ ആക്രമണത്തിൽ കൊല്ലപ്പെട്ടു.
ബഗ്രതുനി രാജവംശം
ബഗ്രതുനി അല്ലെങ്കിൽ ബഗ്രാറ്റിഡ് രാജവംശം (Բագրատունի, ) 885 മുതൽ 1045 വരെ മധ്യകാല അർമേനിയൻ രാജ്യം ഭരിച്ച ഒരു അർമേനിയൻ രാജവംശമായിരുന്നു. പുരാതന കാലത്തെ അർമേനിയ രാജ്യത്തിന്റെ സാമന്തന്മാരായി ഉത്ഭവിച്ച അവർ, അർമേനിയയിലെ അറബ് ഭരണകാലത്ത് ഒരു പ്രമുഖ അർമേനിയൻ കുലീന കുടുംബമായി ഉയർന്നു വരുകയും ഒടുവിൽ അവരുടെ സ്വന്തമായ ഒരു സ്വതന്ത്ര രാജ്യം സ്ഥാപിക്കുകയും ചെയ്തു. അവരുടെ സാമ്രാജ്യത്തിൽ അർമേനിയ രാജ്യത്തിന്റെ പ്രദേശങ്ങളായ ഷിരാക്, ബഗ്രേവൻറ്, കോഗോവിറ്റ്, സ്യൂനിക്, ലോറി, വാസ്പുരകാൻ, വാനന്ദ്, ടാരോൺ, ടെയ്ക് എന്നിവ ഉൾപ്പെട്ടിരുന്നു. ആധുനിക ചരിത്രകാരനായ സിറിൽ ടൂമാനോഫിന്റെ അഭിപ്രായത്തിൽ, അവർ ജോർജിയൻ രാജകീയ വംശമായ ബഗ്രട്ടിയോനിസ് രാജവംശത്തിന്റെ പൂർവ്വികർ ആയിരുന്നു.
ആദ്യകാലചരിത്രം
നാലാം നൂറ്റാണ്ടിന്റെ തുടക്കത്തിൽ അർമേനിയയിലെ പാരമ്പര്യ പ്രഭുകുടുംബങ്ങളിലെ അംഗങ്ങളായ നഖാറന്മാർ എന്ന നിലയിലാണ് ബഗ്രതുനി കുടുംബം ആദ്യമായി ഉയർന്നുവന്നത്. 52 മുതൽ 428 വരെ അർമേനിയ ഭരിച്ച അർഷകുനി രാജവംശം ഈ കുടുംബത്തിന് പാരമ്പര്യാവകാശങ്ങൾ അനുവദിച്ചുകൊടുത്തു. ചരിത്രകാരനായ സിറിൽ ടൂമാനോഫ് തിരിച്ചറിഞ്ഞതുപ്രകാരം ആദ്യ ബഗ്രതുനി രാജകുമാരൻ, അർമേനിയ ക്രിസ്തുമതത്തിലേക്ക് പരിവർത്തനം ചെയ്ത സമയത്താണ് ജീവിച്ചിരുന്ന (സി. 301-314). സ്‌ബാറ്റ് ഒന്നാമനായിരുന്നു. സ്‌ബാറ്റ് മുതൽ, ബഗ്രതൂണികൾ "കുതിരയുടെ യജമാനൻ" അല്ലെങ്കിൽ "കുതിരപ്പടയുടെ കമാൻഡർ" ഇത്യാദി അർത്ഥങ്ങളുള്ള അസ്പറ്റ് എന്ന പാരമ്പര്യ പദവിയും സിംഹാസനാരോഹണം നടത്തുമ്പോൾ അർഷകുനി രാജാക്കന്മാരെ കിരീടമണിയിക്കാനുള്ള അവരുടെ പദവിയെ സൂചിപ്പിക്കുന്ന തഗാദിർ എന്ന പാരമ്പര്യ പദവിയും കൈവശം വച്ചിരുന്നു. സ്വർണ്ണത്തിനും വെള്ളിയ്ക്കും പേരുകേട്ട അപ്പർ അർമേനിയയിലെ കോറുഹ് നദീതടത്തിലെ സ്പെർ മേഖലയും ടെയ്ക് മേഖലയും അവരുടെ സാമ്രാജ്യത്തിൽ ഉൾപ്പെട്ടിരുന്നു. ബിസി ആറാം നൂറ്റാണ്ടിൽ ജൂഡിയയിൽ നിന്ന് അർമേനിയയിലേക്ക് വന്ന സ്‌ബാറ്റ് എന്ന ഒരു പൂർവ്വികൻ തങ്ങൾക്ക് ഉണ്ടെന്ന് മധ്യകാല അർമേനിയൻ ചരിത്രകാരനായ മോവ്സെസ് ഖോറെനാറ്റ്സി അവകാശപ്പെട്ടു. എന്നാൽ ആധുനിക ചരിത്രകാരന്മാർ ഇത് കുടുംബത്തിന് ഒരു ബൈബിൾ ഉത്ഭവം നൽകുന്നതിനുള്ള കണ്ടുപിടുത്തമായി കണക്കാക്കുന്നു. ഈ പ്രദേശത്തിന്റെ ചരിത്രം വിശകലനം ചെയ്യുന്നതിൽ വിഖ്യാതനായ ആധുനിക ചരിത്രകാരൻ സിറിൽ ടൂമാനോഫ് ബഗ്രതുനികൾ പുരാതന അർമേനിയയിലെ ആദ്യത്തെ തിരിച്ചറിയപ്പെടുന്ന ഭരണ വംശമായ ഒറോണ്ടിഡിൽ നിന്നുള്ളവരാണെന്ന് അഭിപ്രായപ്പെടുന്നു.
ഏഴാം നൂറ്റാണ്ടിൽ അർമേനിയയിലെ അറബ് അധിനിവേശത്തിനുശേഷം, ഖലീഫമാർ നിയമിച്ച മുസ്ലീം ഗവർണർ അല്ലെങ്കിൽ ഓസ്റ്റിക്കാൻറെ കീഴുദ്യോഗസ്ഥന്മാരായിരുന്നെങ്കിലും ബഗ്രതുനി കുടുംബത്തിലെ അംഗങ്ങൾ പലപ്പോഴും അർമേനിയയിലെ ഇഷ്ഖാൻ (രാജകുമാരൻ) എന്ന പദവി വഹിച്ചിരുന്നു. അർമേനിയയിലെ അറബികളുട ഭരണ കാലഘട്ടത്തിൽ മാമിക്കോണിയക്കാരുടെ ശക്തി ക്ഷയിക്കുകയും അതേസമയംതന്നെ മുസ്ലീം ഗവർണർമാർ പിന്തുണച്ചതോടെ ബഗ്രതൂണികൾക്ക് പ്രാമുഖ്യം ലഭിക്കുകയും ചെയ്തു. 748-ൽ ഉമയ്യദ് ഭരണത്തിന്റെ തകർച്ചയുടെ സമയത്ത്, ബഗ്രതുനി ഇഷ്ഖാൻ അഷോട്ട് മൂന്നാമൻ അറബികളുടെ ഭരണത്തിനെതിരായ ഒരു കലാപത്തിൽ വൈമനസ്യത്തോടെ മറ്റ് അർമേനിയൻ പ്രഭുക്കന്മാരുടെ പക്ഷം ചേർന്നു. കലാപത്തിൽ നിന്ന് പിന്മാറാൻ ശ്രമിച്ചതിന് ശേഷം ഗ്രിഗർ മാമികോണിയന്റെ നിർദ്ദേശപ്രകാരം അഷോട്ട് അന്ധനാക്കപ്പെടുകയും 749-ൽ ഗ്രിഗോറിന്റെ മരണത്തോടെ കലാപം പരാജയപ്പെടുകയും ചെയ്തു. 750-ൽ അബ്ബാസിഡുകൾ അർമേനിയയിൽ അറബ് ഭരണം പുനഃസ്ഥാപിച്ചതിന് ശേഷം അഷോട്ട് "ദ ബ്ലൈൻഡ്" ഇഷ്‌ഖാൻ പദവിയിൽ ഒരു നാമമാത്ര ഭരണാധികാരിയായി പുനഃസ്ഥാപിക്കപ്പെട്ടു. 774-775-ൽ അബ്ബാസിദ് ഖലീഫകൾക്കെതിരായ ഒരു നിഷ്‌ഫലമായ കലാപത്തിൽ അർമേനിയൻ പ്രഭുക്കന്മാരെ നയിച്ചത് സ്പരാപെറ്റ് സ്‌മ്പാറ്റ് VII ബഗ്രതുനിയാണ്, എന്നിരുന്നാലും ബഗ്രതുനി കുടുംബത്തിലെ ഒരു വിഭാഗം കലാപത്തെ എതിർത്തിരുന്നു. മുഷെഘ് മാമികോണിയൻ മറ്റ് നിരവധി അർമേനിയൻ പ്രഭുക്കന്മാർ എന്നിവരോടൊപ്പം ബഗ്രെവാൻഡ് യുദ്ധത്തിൽ സ്‌ബാറ്റ് കൊല്ലപ്പെട്ടു. പരാജയപ്പെട്ട കലാപത്തെത്തുടർന്ന്, ബഗ്രതുനികൾക്ക് അവരുടെ അധികാരമണ്ഡലത്തിലുണ്ടായിരുന്ന ടിമോറിക്, കോഗോവിറ്റ് എന്നീ പ്രദേശങ്ങളുടേയും വസ്പുരകനിലെ അവരുടെ സ്വത്തുക്കളുടെയും നിയന്ത്രണം നഷ്ടപ്പെട്ടുവെങ്കിലും അവരുടെ നഷ്ടം മറ്റ് അർമേനിയൻ കുലീന കുടുംബങ്ങളെ അപേക്ഷിച്ച് വളരെ കുറവായിരുന്നു.
9-ആം നൂറ്റാണ്ടിൽ പ്രാദേശിക അറബി അമീറിനെതിരെ യുദ്ധം ചെയ്ത് രാജവംശത്തിന്റെ നഷ്ടപ്പെട്ട സൌഭാഗ്യം സ്‌ബാറ്റ് ഏഴാമന്റെ മകൻ അശോട്ട് മ്സാക്കർ പുനഃസ്ഥാപിച്ചു, അതേസമയം ഇവരിലെ ബാക്കിയുള്ളവർ അബ്ബാസി ഖലീഫമാരോട് വിശ്വസ്തത പുലർത്തുന്നതു തുടരുകയും ചെയ്തു. അശോട്ട് മ്സാക്കർ ബഗ്രതുനി കുടുംബത്തിനായി നിരവധി പ്രദേശങ്ങൾ വീണ്ടെടുക്കുകയും, അവ അദ്ദേഹത്തിന്റെ രണ്ട് ആൺമക്കൾക്കിടയിൽ വിഭജിക്കുകയും ചെയ്തു. ബഗ്രത് II, "രാജകുമാരന്മാരുടെ രാജകുമാരൻ" (ഇഷ്ഖാൻ ഇഷ്ഖാനത്സ്) എന്ന പുതിയ പദവിയോടെ തരോൺ, സാസുൻ എന്നീ പ്രദേശങ്ങൾ സ്വീകരിച്ചപ്പോൾ  സ്‌ബാറ്റ് "ദ കൺഫെസ്സർ" സ്പാരപെറ്റ് എന്ന പുതിയ പദവിയോടെ സ്പെർ, ടെയ്ക്ക് എന്നീ പ്രദേശങ്ങളും സ്വീകരിച്ചു. ഇതിനിടയിൽ, അഷോട്ട് മ്സാക്കറിന്റെ അമ്മാവനായ വാസക്, ജോർജിയൻ പ്രദേശമായ ഐബീരിയയിലെ തന്റെ സ്ഥാനം ഉറപ്പിക്കുകയും; വാസക്കിന്റെ ചെറുമകൻ അഷോട്ട് ഒന്നാമൻ c. 813 ൽ ബഗ്രതുനി രാജവംശത്തിൽ നിന്നുള്ള ഐബീരിയയിലെ ആദ്യത്തെ ഭരണാധികാരിയായി മാറുകയും ചെയ്തു. രാജവംശത്തിന്റെ ഈ ശാഖ ജോർജിയയിലെ രാജാക്കന്മാരായി നൂറ്റാണ്ടുകളോളം ബാഗ്രറ്റിയോനിസ് എന്ന പേരിൽ ഭരണം നടത്തിയിരുന്നു.
അർമേനിയയുടെ ഭരണാധികാരികൾ
ബഗ്രത് II ന്റെ അനന്തരവൻ അഷോട്ട് I ആണ് അർമേനിയയിലെ രാജാവായി ഭരണം നടത്തിയ രാജവംശത്തിലെ ആദ്യത്തെ അംഗം. 861-ൽ ബാഗ്ദാദിലെ രാജസഭ അദ്ദേഹത്തെ രാജകുമാരന്മാരുടെ രാജകുമാരനായി അംഗീകരിക്കുകയും ഇത് പ്രാദേശിക അറബി അമീറനമാരെ പ്രകോപിപ്പിക്കുകയും യുദ്ധത്തിന് കാരണമാകുകയും ചെയ്തു. ആഷോട്ട് യുദ്ധത്തിൽ വിജയിച്ചതോടെ 885-ൽ ബാഗ്ദാദ് അദ്ദേഹത്തെ അർമേനിയക്കാരുടെ രാജാവായി അംഗീകരിക്കപ്പെടുകയും ചെയ്തു. കോൺസ്റ്റാന്റിനോപ്പിളിൽ നിന്നുള്ള അംഗീകാരം 886-ൽ ലഭിച്ചു. അർമേനിയൻ രാഷ്ട്രത്തെ ഒരു പതാകയുടെ കീഴിൽ അണിനിരത്താനുള്ള ശ്രമത്തിൽ, ബാഗ്രാറ്റിഡുകൾ മറ്റ് അർമേനിയൻ കുലീന കുടുംബങ്ങളെ കീഴടക്കലിലൂടെയും ദുർബലമായ വിവാഹബന്ധങ്ങളിലൂടെയും കീഴടക്കി. ഒടുവിൽ, ആർട്സ്റൂണിസ്, സ്യൂനിസ് തുടങ്ങിയ ചില കുലീന കുടുംബങ്ങൾ യഥാക്രമം വാസ്പുരകൻ, സ്യൂനിക് എന്നീ പ്രത്യേക രാജ്യങ്ങൾ സ്ഥാപിച്ച് കേന്ദ്ര ബഗ്രാറ്റിഡ് അധികാരത്തിൽ നിന്ന് വേർപിരിഞ്ഞു. അഷോട്ട് III ദ മെർസിഫുൾ അവരുടെ തലസ്ഥാനം ഇപ്പോൾ നഷ്ടാവശിഷ്ടങ്ങൾക്ക് പേരുകേട്ട ആനി നഗരത്തിലേക്ക് മാറ്റി സ്ഥാപിച്ചു. ബൈസന്റൈൻ സാമ്രാജ്യവും അറബികളും തമ്മിലുള്ള മത്സരം ഒഴിവാക്കി അവർ തങ്ങളുടെ അധികാരം നിലനിർത്തി.
"രാജാധിരാജൻ" (ഷഹൻഷാ) എന്ന പേർഷ്യൻ പദവി അവർ സ്വീകരിച്ചു. എന്നിരുന്നാലും, പത്താം നൂറ്റാണ്ടിന്റെ പ്രാരംഭത്തിലും ശേഷവും ബഗ്രതുനികൾ വ്യത്യസ്ത ശാഖകളായി പിരിയുകയും സെൽജൂക്കുകളുടെ ബൈസന്റൈൻ സമ്മർദങ്ങളുടെയും മുന്നിൽ ഐക്യം ആവശ്യമായിരുന്ന ഒരു കാലഘട്ടത്തിൽ അവർ രാജ്യത്തെ ഛിന്നഭിന്നമാക്കുകയും ചെയ്തു. 1045-ൽ ബൈസന്റൈനുകൾ ആനി നഗരം കീഴടക്കിയതോടെ ആനി ബ്രാഞ്ചിന്റെ ഭരണവും അവസാനിച്ചു.
ബഗ്രാറ്റിഡുകളുടെ ഒരു ശാഖയാണെന്ന് വിശ്വസിക്കപ്പെടുന്ന സിലിഷ്യൻ അർമേനിയൻ രാജവംശം പിന്നീട് സിലിഷ്യയിൽ ഒരു അർമേനിയൻ രാജ്യത്തിന്റെ ഭരണം ഏറ്റെടുത്തു. സ്ഥാപകനായ റൂബൻ ഒന്നാമന് നാടുകടത്തപ്പെട്ട രാജാവായ ഗാഗിക്ക് രണ്ടാമനുമായി ഒരു അജ്ഞാത ബന്ധമുണ്ടായിരുന്നു. അദ്ദേഹം ഇളയ കുടുംബാംഗമോ ചാർച്ചക്കാരനോ ആയിരുന്നു. ഹോവാനെസിന്റെ (ഗാഗിക്ക് II ൻറെ മകൻ) മകൻ അഷോട്ട് പിന്നീട് ഷദ്ദാദിദ് രാജവംശത്തിന്റെ കീഴിൽ അനി ഗവർണറായിരുന്നു.
നീർമുറി
ഫാബേസീ കുടുംബത്തിലെ ഹെർബേഷ്യസ് ചിരസ്ഥായിയിൽപ്പെട്ട ഒരു സപുഷ്പിസസ്യമാണ് നീർമുറി.. പൊതുവായി സ്വീറ്റ് ആലിസ് എന്നും അറിയപ്പെടുന്നു. മ്യാൻമാർ, നേപ്പാൾ, ന്യൂ ഗിനിയ, പാകിസ്താൻ, ഫിലിപ്പീൻസ്, ശ്രീലങ്ക, സുലവേസി, തായ്വാൻ, തായ്ലാന്റ്, വിയറ്റ്നാം, പടിഞ്ഞാറൻ ഹിമാലയ, ബംഗ്ലാദേശ്, ചൈന സൗത്ത് സെൻട്രൽ, ചൈന തെക്കുകിഴക്കൻ, കിഴക്കൻ ഹിമാലയ, മഡഗാസ്കർ, മൗറീഷ്യസ്, ക്വീൻസ്ലാൻഡ്, എന്നിവിടങ്ങളിൽ വ്യാപകമായി കാണപ്പെടുന്നു. പ്രാദേശികമായി ഒരു ഔഷധമായും ഇതുപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഫാബേസീ വർഗ്ഗം:ഔഷധസസ്യങ്ങൾ
വാട്ട് കേം ഓഫ് പിക്കിങ് ഫ്ളവേഴ്സ്
ക്രാവോ, റോസ ഇ ജാസ്മിൻ എന്ന പേരിൽ ടിയോഫിലോ ബ്രാഗ ആദ്യമായി ശേഖരിച്ച ഒരു പോർച്ചുഗീസ് യക്ഷിക്കഥയാണ് വാട്ട് കേം ഓഫ് പിക്കിങ് ഫ്ളവേഴ്സ് . ആൻഡ്രൂ ലാങ് ഇത് ഗ്രേ ഫെയറി ബുക്കിൽ ഉൾപ്പെടുത്തി.
സംഗ്രഹം
ഒരു സ്ത്രീക്ക് മൂന്ന് പെൺമക്കളുണ്ടായിരുന്നു. ഒരു ദിവസം, ഒരാൾ പിങ്ക് കാർണേഷൻ എടുത്ത് അപ്രത്യക്ഷനായി. അടുത്ത ദിവസം, രണ്ടാമത്തെ, അവളുടെ സഹോദരിയെ അന്വേഷിച്ച്, ഒരു റോസാപ്പൂവ് പറിച്ചെടുത്ത് അപ്രത്യക്ഷനായി. മൂന്നാം ദിവസം, മൂന്നാമൻ കുറച്ച് ജെസ്സാമിൻ എടുത്ത് അപ്രത്യക്ഷനായി. ഇത്രയും നേരം ആ സ്ത്രീ വിലപിച്ചു. എന്താണ് സംഭവിച്ചതെന്ന് അവൻ ചോദിച്ചു, അവന്റെ അമ്മ സഹോദരിമാരെക്കുറിച്ച് പറഞ്ഞു. അവൻ അവളുടെ അനുഗ്രഹം ചോദിച്ചു അവരെ കണ്ടെത്താൻ പുറപ്പെട്ടു.
മൂന്ന് വലിയ ആൺകുട്ടികൾ അവരുടെ അനന്തരാവകാശത്തിന് വേണ്ടി പോരാടുന്നതായി അദ്ദേഹം കണ്ടെത്തി: ധരിക്കുന്നയാൾക്ക് ആഗ്രഹിക്കാവുന്ന എവിടെയും പോകാവുന്ന ബൂട്ടുകൾ, എല്ലാ പൂട്ടുകളും തുറക്കുന്ന ഒരു താക്കോൽ, ഒരു അദൃശ്യ തൊപ്പി. അവൻ ഒരു കല്ലെറിയുമെന്നും ആദ്യം കിട്ടിയവന് മൂന്നും ഉണ്ടാകുമെന്നും മകൻ പറഞ്ഞു. തന്റെ മൂത്ത സഹോദരി എവിടെയായിരുന്നെങ്കിൽ എന്നാഗ്രഹിച്ചുകൊണ്ട് അയാൾ അത് വലിച്ചെറിഞ്ഞു, സാധനങ്ങൾ മോഷ്ടിച്ചു. ഒരു പർവതത്തിൽ ശക്തമായ ഒരു കോട്ടയുടെ മുന്നിൽ അവൻ സ്വയം കണ്ടെത്തി. അവന്റെ താക്കോൽ എല്ലാ വാതിലുകളും തുറന്നു. സമൃദ്ധമായി വസ്ത്രം ധരിച്ചിരിക്കുന്ന തന്റെ സഹോദരിയെ അവൻ കണ്ടെത്തി, ഒരേയൊരു അസന്തുഷ്ടി മാത്രമേയുള്ളൂ: മരിക്കാൻ കഴിയാത്ത ഒരാൾ മരിക്കുന്നതുവരെ അവളുടെ ഭർത്താവ് ശാപത്തിന് വിധേയയായിരുന്നു. ഭർത്താവ് മടങ്ങി; മകൻ തൊപ്പി ധരിച്ചു, ഒരു പക്ഷി പറന്നു മനുഷ്യനായി. അവൾ തന്നിൽ നിന്ന് ആരെയെങ്കിലും മറച്ചുവെച്ചതിൽ അയാൾക്ക് ദേഷ്യം വന്നു, പക്ഷേ മകൻ തന്റെ തൊപ്പി അഴിച്ചുമാറ്റി, അവരുടെ സാദൃശ്യം അവർ തീർച്ചയായും സഹോദരനും സഹോദരിയുമാണെന്ന് അവനെ ബോധ്യപ്പെടുത്തി. പക്ഷികളുടെ രാജാവായ അവനെ വിളിക്കാൻ അനുവദിക്കുന്ന ഒരു തൂവൽ അവൻ അവനു നൽകി.
അടുത്ത ദിവസം, അവൻ തന്റെ രണ്ടാമത്തെ സഹോദരിയെ കണ്ടു, അവളുടെ ഒരേയൊരു വിഷമം തന്റെ ഭർത്താവിനെ തന്റെ പകുതി ദിവസം മത്സ്യമായി നിലനിർത്തുന്ന മന്ത്രമായിരുന്നു. അവളുടെ ഭർത്താവ്, മത്സ്യരാജാവ്, അവനെ വിളിക്കാൻ ഒരു സ്കെയിൽ കൊടുത്തു. 1916-ലെ ദ അലൈസ് ഫെയറി ബുക്കിൽ നിന്ന് ആർതർ റാക്കാമിന്റെ ചിത്രീകരണം. പക്ഷികൾ യുവാവിന് വെളുത്ത പ്രാവിന്റെ കൂട് കാണിക്കുന്നു.
അടുത്ത ദിവസം, തന്റെ ഇളയ സഹോദരിയെ ഒരു രാക്ഷസൻ കൊണ്ടുപോയി, വിവാഹം കഴിക്കാൻ വിസമ്മതിച്ചതിനാൽ അതിന്റെ ക്രൂരതയിൽ നിന്ന് കരയുകയും മെലിഞ്ഞുനിൽക്കുകയും ചെയ്തു. അത് എങ്ങനെ മരിക്കുമെന്ന് അവളോട് പറഞ്ഞാൽ അവളെ വിവാഹം കഴിക്കാമെന്ന് അവളുടെ സഹോദരൻ അവളോട് ആവശ്യപ്പെട്ടു. അവൾ അങ്ങനെ ചെയ്തപ്പോൾ, കടലിന്റെ അടിത്തട്ടിലുള്ള ഒരു ഇരുമ്പ് പെട്ടിയിൽ ഒരു വെളുത്ത പ്രാവ് ഉണ്ടെന്നും പ്രാവിന്റെ മുട്ട അതിന്റെ തലയിൽ തട്ടി അതിനെ കൊല്ലുമെന്നും അവളോട് പറഞ്ഞു. സഹോദരൻ മത്സ്യങ്ങളുടെ രാജാവ് പെട്ടി കൊണ്ടുവന്നു, അത് തുറക്കാൻ താക്കോൽ ഉപയോഗിച്ചു, പക്ഷികളുടെ രാജാവ് പ്രാവിനെ പറന്നതിനുശേഷം കൊണ്ടുവന്ന് മുട്ട എടുത്തുകൊണ്ടുപോയി. ഇളയ സഹോദരി രാക്ഷസനോട് തന്റെ മടിയിൽ തല കിടത്താൻ ആവശ്യപ്പെട്ടു. അവളുടെ സഹോദരൻ മുട്ട അതിന്റെ തലയിൽ അടിച്ചു, അത് ചത്തു.
പുറംകണ്ണികൾ
വർഗ്ഗം:നാടോടിക്കഥകൾ
നാഗവള്ളി
പാമ്പുപോലെ വളഞ്ഞുപുളഞ്ഞുവളരുന്ന ഒരു വള്ളിച്ചെടിയാണ് നാഗവള്ളി അഥവാ മന്ദാരനാഗവള്ളി. . വള്ളിയുടെ സവിശേഷരൂപം കാരണം ഇതിനെ monkey ladders എന്നും വിളിക്കാറുണ്ട്. ഏഷ്യയിലെല്ലായിടത്തും തന്നെ കാണുന്നുണ്ട്.
മറ്റു ഭാഷകളിലെ പേരുകൾ
Snake Climber, Snake Bauhinia, Monkey ladders • Hindi: नागबेली Nagbeli • Malayalam: നാഗവല്ലീ Naga-mu-valli, നാഗ വല്ലീ Naga-valli (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
ഐറിഷ് കാർ ബോംബ്
ബീർ കൊണ്ടുണ്ടാക്കുന്ന ഒരു കോക്ക്റ്റൈലാൺ ഐറിഷ് കാർ ബോംബ്. ഉണ്ടാക്കാൻ ഒരു ചെറിയ ഷോട്ട് ഗ്ലാസ്സിൽ കാൽ ഭാഗം ബൈലീസ് ഐറിഷ് ക്രീം ഒഴിക്കുക, മുക്കാൽ ഭാഗം ഐറിഷ് വിസ്കി ഒഴിക്കുക ഐറിഷ് വിസ്കിക്ക് പകരം ബൗർബോൺ ആയാലും മതി പക്ഷെ സ്കോച്ച് വിസ്കി ഒരിക്കലും ഉപയോഗിക്കാൻ പാടില്ല. ഇനി ഒരു വലിയ ഗ്ലാസ്സിൽ ഗിന്നസ് സ്റ്റൗട്ട് എടുക്കുക. ഷോട്ട് ഗ്ലാസ് സ്റ്റൗട്ടിൽ ഇടുക. കുടിക്കുക. ഇതാണ് ഐറിഷ് കാർ ബോംബ്.
അവലംബം
വർഗ്ഗം:കോക്ക്ടെയ്‌ലുകൾ
അലൈസിക്കാർപസ്
പയറുവർഗ്ഗ കുടുംബമായ ഫാബേസീയിലെ പൂക്കൾ നിറഞ്ഞ ഒരു ജനുസ്സാണ് അലിസീകാർപസ്. ആഫ്രിക്ക, ഏഷ്യ, അമേരിക്ക, ഓസ്ട്രേലിയ എന്നിവിടങ്ങളിലെ ഉഷ്ണമേഖലാ പ്രദേശങ്ങളിലും ഉപോഷ്ണമേഖലകളിലും ഇത് വ്യാപിച്ചിരിക്കുന്നു. പൊതുവെ ഈ സ്പീഷിസ് മണിവർട്ട് എന്നറിയപ്പെടുന്നു.
ഉൾപ്പെടുന്ന സ്പീഷിസുകൾ :
അവലംബം
വർഗ്ഗം:ഫാബേസീ വർഗ്ഗം:സസ്യജനുസുകൾ
കലാമണ്ഡലം ശിവൻ നമ്പൂതിരി
ഒരു പ്രമുഖ കൂടിയാട്ടം കലാകാരനാണ് കലാമണ്ഡലം ശിവൻ നമ്പൂതിരി. കൂടിയാട്ടത്തെ ജനപ്രിയമാക്കുന്നതിൽ പ്രധാന പങ്ക് വഹിച്ചു. നങ്ങ്യാർകൂത്ത് പഠിപ്പിക്കുകയും അവതരിപ്പിക്കുകയും ചെയ്യാറുണ്ട്. പത്മശ്രീ അടക്കമുള്ള പുരസ്കാരങ്ങൾ നേടിയിട്ടുണ്ട്
ജീവിതരേഖ
പാലക്കാട് ജില്ലയിലെ കൊടുവായൂർ ഗ്രാമപഞ്ചായത്തിൽ ജനിച്ചു. പൈങ്കുളം രാമചാക്യാരുടെ ശിഷ്യനാണ്. പദ്മശ്രീ മാണി മാധവ ചാക്യാരുടെയും ശിഷ്യത്വം ഉണ്ട്. കൂടിയാട്ടക്കാർ കഥകളി കാണരുതെന്ന വിലക്കിനെ മറികടന്ന് കഥകളിയും പഠിച്ചു. അമ്മന്നൂർ മാധവചാക്യാർ ഒപ്പം അഭിനയിച്ചിട്ടുണ്ട്. കളിയച്ഛൻ എന്ന സിനിമയിലും അഭിനയിച്ചു.
പുറം കണ്ണികൾ
വർഗ്ഗം:കൂടിയാട്ട കലാകാരന്മാർ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:1950-ൽ ജനിച്ചവർ
റൈറ്റിയ റെലിജിയോസ
അപ്പോസൈനേസീ കുടുംബത്തിലെ കുറ്റിച്ചെടികളുടെ ഒരു സ്പീഷീസ് ആണ് റൈറ്റിയ റെലിജിയോസ. ചൈന (ഗ്വാങ്ഡോംഗ്), ഇൻഡോ-ചൈന, മലേഷ്യ, ഫിലിപ്പീൻസ് എന്നിവിടങ്ങളിൽ ഈ സസ്യം കാണപ്പെടുന്നു. കാറ്റലോഗ് ഓഫ് ലൈഫ് പട്ടികയിൽ ഇതിൻറെ ഒരു ഉപജാതികളും കാണപ്പെടുന്നില്ല. ഊഷ്മളമായ ഉഷ്ണമേഖലാ കാലാവസ്ഥകളിലുമെല്ലാം കാണപ്പെടുന്ന ഈ നിത്യഹരിത സസ്യത്തിൽ വർഷം മുഴുവനും പൂക്കളുണ്ടാകുന്നു.
ഒരു ബോൺസായ് സസ്യം ആയും നട്ടുവളർത്തുന്ന ഈ ഇനം സാധാരണയായി ഇന്തോ-ചൈനയിലെ പഗോഡകളിലും മറ്റിടങ്ങളിലും കാണപ്പെടുന്നു. വിയറ്റ്നാമിൽ ഇതിനെ Mai chiếu thủy, mai chấn thủy, mai trúc thủy, or lòng mức miên; എന്നുവിളിക്കുന്നു. ഇംഗ്ലീഷിൽ ഇതിനെ വാട്ടർ ജാസ്മിൻ എന്നും അറിയപ്പെടുന്നു. ലേഡീസ് ഈയർ റിങ്സ്, വൈൽഡ് വാട്ടർ പ്ലം, വണ്ടറസ് റൈറ്റിയ, സേക്രഡ് ബുദ്ധിസ്റ്റ് എന്നിവ ഈ സസ്യത്തിൻറെ അറിയപ്പെടുന്ന മറ്റു പൊതുനാമങ്ങളാണ്.
വിവരണം
മുകൾഭാഗം പരന്ന് ഏകദേശം 2 മീറ്റർ വരെ ഉയരത്തിൽ കുറ്റിച്ചെടിയായി വളരുന്നു. നേർത്ത, മിനുസമാർന്ന അരികുകളുള്ള വൃത്താകൃതിയിലുള്ള ഇളം പച്ച ഇലകൾ ജോഡികളായി ഇലഞെട്ടിന് ഇരുവശവും (എതിർവശത്ത്) ക്രമീകരിച്ചിരിക്കുന്നു. തീവ്രമായ സുഗന്ധമുള്ളതും വെളുത്തതുമായ പൂക്കൾ നക്ഷത്രസമാനമായ പാറ്റേണിൽ ക്രമീകരിച്ചിരിക്കുന്ന 5 അണ്ഡാകാരമുള്ള ദളങ്ങൾ ചേർന്നതാണ്. ഇലയുടെ കക്ഷങ്ങളിൽ ചെറിയ കൂട്ടങ്ങളായി പൂക്കൾ ക്രമീകരിച്ചിരിക്കുന്നു. വർഷം മുഴുവൻ പൂക്കൾ കാണപ്പെടുന്നു.
വൈദ്യശാസ്ത്ര ഔഷധത്തിനായി ലോകത്തിന്റെ പല ഭാഗങ്ങളിലും വാട്ടർ ജാസ്മിൻ കൃഷി ചെയ്തുവരുന്നു. സുഗന്ധമുള്ള വെളുത്ത പുഷ്പങ്ങൾ ഇതിൻറെ സവിശേഷതയായതിനാൽ അലങ്കാരസസ്യമായും നട്ടുവളർത്തുന്നു. ഈർപ്പമുള്ള മണ്ണിലും, നന്നായി വരണ്ട മണ്ണിലും തണ്ടുകൾ മുറിച്ചു നട്ടും വേരുകളിൽ നിന്നും മുളപ്പിച്ചും വംശവർദ്ധനവ് നടത്താവുന്നതാണ്.
രോഗങ്ങൾ
ഗുരുതരമായ പ്രാണികളോ രോഗങ്ങളോ ഈ സസ്യത്തെ ബാധിക്കുന്നില്ല. മുഞ്ഞ അല്ലെങ്കിൽ സ്പൈഡർ മൈറ്റ്സ് ആക്രമിക്കാറുണ്ട്. ഇലപ്പുള്ളി രോഗവും കണ്ടുവരുന്നു.
പുറം കണ്ണികൾ
വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ വർഗ്ഗം:വിയറ്റ്നാമിലെ വൃക്ഷങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:അപ്പോസൈനേസീ
തെക്കൻ ചിറ്റൂർ ശ്രീകൃഷ്ണസ്വാമിക്ഷേത്രം
ഐതിഹ്യം
കൊട്ടാരത്തിൽ ശങ്കുണ്ണി ഐതിഹ്യമാലയിൽ പരാമർശിച്ചിട്ടുള്ള പ്രസിദ്ധ നാടുവാഴിക്കുടുംബമാണ് ചേരാനല്ലൂർ സ്വരൂപം. ഈ കുടുംബത്തിലെ മഹാമാന്ത്രികനായിരുന്ന ചേരാനല്ലൂർ കുഞ്ചുക്കർത്താവിനെക്കുറിച്ച് ഐതിഹ്യമാലയിൽ ഒരു ലേഖനമുണ്ട്. ഈ ലേഖനത്തിനിടയ്ക്ക് ഒരു ചെറിയ ഭാഗത്ത് അദ്ദേഹം ക്ഷേത്രത്തെക്കുറിച്ചും അതിന്റെ ഉപത്തിയെക്കുറിച്ചും വിവരിയ്ക്കുന്നുണ്ട്. ആ കഥ ഇങ്ങനെ:
ചേരാനല്ലൂർ സ്വരൂപത്തിലെ കാരണവരായിരുന്ന രാമൻ കർത്താവ് അടിയുറച്ച ഗുരുവായൂരപ്പഭക്തനായിരുന്നു. എല്ലാ മാസവും മുടങ്ങാതെ ഗുരുവായൂരിൽ ദർശനത്തിന് പോയിവന്നിരുന്ന അദ്ദേഹത്തിന് പ്രായം അതിക്രമിച്ചപ്പോൾ തനിയ്ക്ക് പോകാൻ കഴിയില്ലെന്ന് മനസ്സിലായി. തന്റെ അവസാന ഗുരുവായൂർ ദർശനത്തിനുശേഷം നാട്ടിൽ മടങ്ങിയെത്തിയ അദ്ദേഹം തന്റെ തന്നെ ഉടമസ്ഥതയിലുള്ള ഭദ്രകാളിക്ഷേത്രത്തിനടുത്തുള്ള കുളത്തിൽ കുളിയ്ക്കാനിറങ്ങി. കയ്യിലുണ്ടായിരുന്ന ഓലക്കുട അദ്ദേഹം കുളക്കരയിൽ ഒരു പ്രത്യേക സ്ഥലത്ത് ഒതുക്കിവച്ചിരുന്നു. കുളി കഴിഞ്ഞ് കർത്താവ് ഓലക്കുടയെടുത്ത് പുറപ്പെടാനൊരുങ്ങുമ്പോൾ അത് അനങ്ങുന്നില്ല എന്ന് അദ്ദേഹം മനസ്സിലാക്കി. തന്റെ ഇഷ്ടദേവനായ ഗുരുവായൂരപ്പൻ തന്റെ ഭക്തിയിൽ മനസ്സലിഞ്ഞ് തന്റെ നാട്ടിൽ കുടികൊണ്ടെന്ന് അറിഞ്ഞ അദ്ദേഹം, തന്റെ ഇഷ്ടദേവന് ക്ഷേത്രം പണിയാൻ തീരുമാനിച്ചു. കുളക്കരയിൽ നിന്ന് അഞ്ജനശില കണ്ടെത്തിയ അദ്ദേഹം, അതുപയോഗിച്ച് ഗുരുവായൂരപ്പന്റെ ഒരു വിഗ്രഹം നിർമ്മിച്ചു. ഇതേ സമയത്ത്, ഗുരുവായൂർ തന്ത്രിയായ പുഴക്കര ചേന്നാസ് മനയ്ക്കലെ നമ്പൂതിരിയ്ക്ക് ഒരു സ്വപ്നദർശനമുണ്ടായി. ദൂരെയുള്ള ചിറ്റൂർ ദേശത്ത് ചേരാനല്ലൂർ കർത്താവ് ഗുരുവായൂരപ്പന് ക്ഷേത്രം പണിയുന്നുണ്ടെന്നും അവിടെ വിഗ്രഹപ്രതിഷ്ഠയ്ക്കുള്ള ഒരുക്കങ്ങൾ തുടങ്ങണമെന്നും പ്രതിഷ്ഠാസമയത്ത് അവിടെയെത്തണമെന്നുമായിരുന്നു സ്വപ്നം. അതനുസരിച്ച് നമ്പൂതിരി ചിറ്റൂരെത്തുകയും, നിശ്ചയിച്ച ശുഭമുഹൂർത്തത്തിൽ ഗുരുവായൂരപ്പനെ ശ്രീലകത്ത് കുടിയിരുത്തുകയും ചെയ്തു. ഗുരുവായൂർ ക്ഷേത്രത്തിന്റെ തെക്കുഭാഗത്തുള്ള ക്ഷേത്രമായതിനാൽ തെക്കൻ ഗുരുവായൂർ എന്ന പേരിൽ ചിറ്റൂർ ക്ഷേത്രം അറിയപ്പെട്ടു. ഭക്തനായ കർത്താവ് ചിറ്റൂരപ്പനായി മാറിയ ഗുരുവായൂരപ്പനെ തൊഴുത് മുക്തിയടഞ്ഞു.